Emozioaren diktadura arrazoiaren gainetik • ZUZEU\nMikel Iturriak gogoeta interesgarria egin du bere blogean eta eztabaidarako bidea ireki dezakeelakoan honaxe dakargu CC lizentziaz baliatuta. Ea indarkeria eta biktimen gaian eta Justiziarenean sakontzeko baliagarri zaigun ZuZeularioi, ea asmatzen dugun emozioa eta arrazoia, bakoitza dagokion lekuan jartzen.\nZer duzu buruan “Emozioaren diktadura arrazoiaren gainetik”-ri buruz\nSugar 2013-10-28 12:24\nETAkoak dira hau, ETAkoak dira bestea, ….\nBortitzkeria sufritu duen ororen mina mendekua eskatzea ulergarria da, ez estatuak beraien mendeku nahien arabera legeak egitea.\nBatzuk ezin dute homealdiak jaso baina Dibisio Urdina bai, Espainiako ejerzitoak bai, Espainiako Guardia zibila bai…. Ta Estatuak egindakoa mina aitortzen du? Egindakoaren minaren %10a?\nEuskal Herria ordez, Espainia izango bazan beste NAzio bategatik konkistatua ta zapaldua berdina erraten egongo zian? Edo bortitzki defendatuko balira Espainiatar guztiak ulertuko lukete?\nNi ez dut esango ondo edo gaizki dauden harrerak egitea, ulergarria da oso ETAk senide bat erahil bazaitu horrelakoak nahi ez izatea, baina besteak ere besteen homenaldiak ta zigorgabetasuna jan behar dute ta beste aldeko askok ta askok ez dute ezer esaten.\nOrduan azkenean, batzuk denetarik aitortu behar dute, besteak berdin dirauten bitarten?\nTa ETAkoak diala egotzi dietenak ta ez zian? Horrelako asko daude gartzelaratuak izan dianak, hoiei ere ez zan zilegia izango homenaldirik egitea? Bere ideiengatik kartzelaratuak izan ta gero?\nZe alde dago dron batekin esaten dizutelako 200 pertsona momentu baten erahiltzen duna ta beste bati norbaiti agintzen diotenean? Batzuk estatua dutela ta besteak ez? Ta 200 hil dituna (edo askoz gehio) heroia da, nahiz ta hildakoak herri inozente ta zapaldua batekoak izan.\nTa ez dut esaten ezta batak ezta besteak heroiak dianik, baina ez da berdina Zure Herriari egiten dioten erasoengatik erasotzea, edo besteen lurrak edo ondasunak nahi dituztelako erasotzen dutenak?\nBiak egindakoa gaizki egon like baina bigarrengoak egiten dutena askoz txarragoa da.\nAVTk egin zun manifestaldian egon zian biktima asko Frankisten ikurpen egon zian, ta berdin izan zaie ta ez dira kexu izan.\nZenbat jende erahil zun Frankismoak? Zenbat daude oraindik lurren lurperatuta?\nGu horrelako asko aguantatu behar baina aldrebes bada iraingarria da ta kartzela zigorra merezi du?\nTa nik ez diot inoiz inori harrerarik egin, ezta homenaldirik ere, baina berriro ere, batzuk nahi dutena egin dezakete ta besteak men egin behar omen dute.\nEspainian 2500 hilketa egoten dira urtero baina 800 hilketa 50 urten eragin dituztenak dira kezka gehien sortzen dienak?\nHomenaldiak debekatu ditzakete, bakoitzak pentsatuko du ona ala txarra dan, baina hori ez du homenaldiaren alde daudenen iritzia aldatuko, ezta kontra daudenena ere.\nLehengo mailako ta bigarren mailako biktimak daudela argi dago.


April 2014 - Berbaizu Euskara ElkarteaBerbaizu Euskara Elkartea\nTxantxikuak elikadura subiranotasunaz aritu ginen\nPosted on 2014/04/29 by berbaizu\nAurreko Apirilaren 6an, txantxikukide nagusitxoenak Mullerren elkartu ginen arratsalde pasa.\nLehenengo orduetan, elikadura subiranotasunaren inguruan jardun genuen eta bideo eta azalpenek guretzat berria zen kontzeptua ulertzen lagundu ziguten.\nBigarren zatia, berriz, sukaldaritzari eskaini genion. Horretarako, Jon Ander etorri zitzaigun pizza kaseroa egiten erakustera. Behin pizzaren historia laburra ezagututa, masa egiteari ekin genion. Nabaritzen zen egiten genuen lehenengo aldia zela… eskerrak gure sukaldari eta pintxeek guztiontzako masa prestatu zuten! Azkenean sekulako pizzak eraman genituen etxera.\nArratsalde pasa eta afari goxo-goxoa. Ba al dago plan hoberik?\nDantza Afrikar Ikastaroa Merkatu Zaharrean\nPosted on 2014/04/16 by berbaizu\nFroga moduan hasi genuena ohitura bihurtzen ari zaigu eta 2.014an bigarrenez, Dantza Afrikar Ikastaroa burutu dugu San Inazioko Merkatu Zaharrean. Ainhoa Unzaluren gidaritzapean eta Adama Guindoren zuzeneko musikarekin, partehartze polita izan du beste behin ere, luzaketak, lasaiketa teknikak, afrikar erritmoak, dantzak eta perkutsio eta ngoniaren zuzeneko doinuak gozatzeko luxua eskaintzen duen ikastaro honek.\n(argazki gehiago hemen)\nIkastaroaren bukaera aldera, ikastarotik kanpo baina horrekin lotuta, Deustuko Jaietan, Pare Talde Feministaren txosnaren aurrean Dantza Afrikarren Tailerra eskaini zuten Ainhoak eta Adamak, baita arrakasta haundiz egin ere. Partehartze handia egon zen bai Pareko kideen aldetik bai inguruan bildutako jendetzaren aldetik, eta formato arin eta txikiko tailerra izanagatik, balorazio oso baikorra egon zen partehartzaile eta emaleen ahotan.\nNola ez, gehiagoren zain geratzen gara!\nDastagarri, hemen Adamaren ngoni saio zoragarria musikakide batekin:\nTxalaparta Tailerra udaberrian\nAzken asteotan hainbat lagun bildu gara Mullerenean Argibel Euba txalapartariarekin ttakunaren eremuetan galtzeko gogoz, txalapartaren oinarriak eta teknikei hurbilketa bat egin eta tailer moduko saio batzuk egiteko. Hain gustura ibili garenez, ez dago zalantzarik errepikatu egingo dugula. Gutxienez txalapartaren doinuen oihartzunek, joaren joaz, Mullereneako hormak erraz gurutzatu arte!\nHemen sakatuta argazki guztiak:\nEta hemen sarean topatu dugun Argibel eta bere txalapartakidearen saio bikaina:\nOrain ikasitakoa eguzkipean praktikatzea baino ez da falta, ahal dela, Ramon y Cajal berrian!\nPosted in Berbaizurenak, Mullerenea\t| Leave a reply\nAurtengo mikroipuinak eskuartean izango ditugu laster\nPosted on 2014/04/14 by berbaizu\nUrtero legez Euskararen Unibertsoak mikroipuin lehiaketa antolatu du Deustualdeko ikastetxeen artean. Bertan, LH, DBH eta Batxillergoko ikasleek parte hartu dute adinka antolatutako kategoria ezberdinetan eta aurten, epaimahaian, Ugaitz Alegria aktorea eta Ander Arana Intxixu Ikastolako liburutegiko arduraduna izan dira. Portadaren diseinua, berriz, Janire Soldevillarena da.\nZortzi ikastetxetako ikasleek beraien mikroipuinak aurkeztu dituzte, era guztietako gaiak jorratuz eta maila ederra erakutsiz. Maiatzean sari banaketa egingo dugu Ibarrekolandako kontserbatorioan egingo den Bertso-Jaialdian. Bertan, idazle gazteek beraien ipuinak irakurriko dituzte oholtza gainean.\nMometuz, maketazio lanak bukatuta, inprentarako bidea hartu dute aurtengo mikroipuinek. Laster eskuartean izango ditugu!\nPosted in Deustua\t| Leave a reply\nBerbaizuko sudaderak salgai\nPosted on 2014/04/11 by berbaizu\nAurtengo jaietarako Berbaizuk sudadera berde polit ederrak egin ditu. Diseinua Janire Soldevilla artistarena da eta oraindik, harritzekoa bada ere, bakar batzuk bulegoan ditugu salgai. 18 eurotan zuretzat! Deitu, idatzi edo hemendik pasa zaitez interesatua baldin bazaude\nRAMON Y CAJAL 42\n94 447 10 42\nBerbalagun talde berria Deustun: Asteartetan goizeko 11.00etan\nPosted on 2014/04/07 by berbaizu\nGoizetan plan bereziren baten beharra duzu?\nJende berria ezagutu nahi duzu giro euskaldunean?\nEuskaraz hitz egiteko bultzadatxoa behar duzu?\nAukera ezinhobea duzu oraingoan!\nBerbalagun talde berria sortuko dugu laster, asteartero 11.00etatik 12.00etara bilduko dena.\nEuskaraz gehiago hitz egin nahi, euskara maila hobetu ala euskaraz bizi\nnahi baduzu, eman izena Berbalagun proiektuan !\nEdozein galdera egiteko edota izena emateko jar zaitez gurekin kontaktuan:\nTelefonoa: 944 471 042 (Asteartetan 20.00etatik aurrera)\nAlex Arregiren kontzertua Mullerenean\nPosted on 2014/04/01 by berbaizu\nMartxoak 20 zituen Deustuko Jaietako bigarren ostiralean, eta azken urteotan egin izan dugun legez kontzertua antolatu genuen Mullerenean. Oraingo honetan etxekoa artista, Alex Arregi kantari eta kitarrajolea.\nHasiera hasieratik nabaria zen etxean jotzen ari zela Alex, eta horrela aitortu zigun berak ere bertaratu ginenoi, publikoan aurrez-aurre hurbileko jende asko ikusita eskenatoki handietan baino dantzariago zituela kirioak behin baino gehiagotan azalduz.\nOrdu t´erdi luzez joan zitzaigun saioa, eta Alexek bakarlari gisa sortutako hainbat kantez gain, Urreiztieta Konexion, Katamalo edo Keatsekin jotako hainbat doinurekin une goxoak eta gozoak pasarazi zizkigun. Kontzertuko une gorenetako batzuk lehen lerroan eseritako hainbat gaztetxok egindako koro inprobisatuekin eman ziren, emanaldia kontzertu gutxitan bizi daitekeen naturaltasunez betez. Ezin aipatu gabe utzi ere Delirium Tremens taldearen Laino Ilunak kantaren bertsioa, denok lotsa galduta kantuan jarri gintuena.\nBukaeran, bertaratutako ia 40 lagunak pozik eta Mullerenea Alex Arregiren esku eta ahotsarekin ordu t´erdiz lehen mailako kontzertu akustikoaren areto bihurturik.\nPosted in Berbaizurenak, Deustua, Mullerenea\t| Leave a reply


Víctor Jara - Wikipedia, entziklopedia askea.\n(«Victor Jara» orritik birbideratua)\nSan Ignacio, 1932ko irailaren 28a\nSantiago, 1973ko irailaren 16a (40 urte)\nJoan Jara (1960 - 1973)\n(1959 - 1961) : antzezpen, Q25414751\npolitikaria, libretista, irakaslea, egile abeslaria, idazlea, kantugilea, aktorea, eszenografoa, poeta, abeslaria, ekintzaile soziala, antzerki zuzendaria, gitarra-jotzailea, musikaria, kanta-idazlea eta cultural manager (en)\nUniversidad Técnica del Estado (en) (1971 - 1973)\nVíctor Jara —jaiotzako izen-deiturez, Víctor Lidio Jara Martínez— (Chillán Viejo, Biobío eskualdea, Txile, 1932ko irailaren 28a – Santiago, Txile, 1973ko irailaren 16a) pedagogoa, antzerki-zuzendaria, poeta, egile abeslaria eta politika aktibista izan zen. Txiletar Kantagintza Berria (Nueva Canción Chilena) izeneko musika mugimendu neofolklorikoaren bultzatzailea izan zen Salvador Allenderen garaian. Nazioartean, eragin handia du protesta abestien eta egile abeslarien arloan.\n1973ko irailaren 11n Salvador Allenderen gobernua eraitsi zuen estatu kolpearen ondoren, Jara atxilotu zuten diktadura militar ezarri berriaren indar errepresiboek. Torturatu eta erail zuten, Txileko Estadio Nazionalean; demokrazia berrezartzean, Víctor Jara estadioa izena jarri zioten estadio horri.\n1993an, Víctor Jara Fundazioa sortu zuten, artistaren ondarea zabaldu eta sustatzeko asmoz, haren emazte Joan Jara dantzariak bultzaturik.\n1.3 Arte munduan sartzea\n1.4 Antzerki zuzendari\n1.5 Bakarlari karreraren hasiera\n1.6 1970etik aurrera\n1.7 Azken egunak: tortura eta hilketa\nQuiriquinan (San Ignacio, Txile) jaio zen, guraso nekazarien semea zelarik, eta hau dela-eta txikitandik eduki zuen folklorearekiko erlazio handia. Bere aitak, Manuel Jarak, lurra lantzen zuen alokatutako partzela txiki batean. Bere amak, Amandak, Txileko hegoaldekoa berau, gitarra jo eta kantatu egiten zuen. Bikoteak lau seme-alaba izan zituen (Víctor barne): María, Georgina (Coca), Eduardo (Lalo), Víctor eta Roberto, gazteena.\nSei-zazpi bat urte zituenean bere familia lagundu behar izan zuen aitak bezala lurra landuz. Amak zuen kantari lana izan zen musikarekiko nolabaiteko “lehen kontaktua” eragin ziona. Aitarekin zuen erlazio txarra zela-eta, Víctorrek ama beti nahiago izaten zuen, hura seme-alaben heziketaz arduratu eta eskolara bidaltzen zituelako batik bat.\nNogalesa joan zen, eta han bere eskolako adiskide Julio eta Humberto Morgadorekin topo egin zen. Morgadoren familiak bizilekua eta janaria eman zizkion. Víctorrek ikasketak utzi zituen, eta lanean hasi zen altzari fabrika batean, Pedro Morgadori laguntzen.\nBi urte geroago, 1952an, seminarioa utzi zuen, konturatu zelako ez zuela bokaziorik; baina beti gogoan izango zuen kantu gregorianoa. Geroago, soldadutza egin zuen.\nArte munduan sartzea[aldatu | aldatu iturburu kodea]\nVíctor Jararen aldeko horma irudia, Santiagoko Brasil auzoan.\n21 urte zituela Txileko unibertsitatean sartu zen, eta Carmina Burana izeneko antzezlanean parte hartu zuen; horrela hasi zen antzerkian lan egiten. Hiru urte geroago Compañía de Mimos de Noisvander konpainian parte hartu zuen, eta Txileko Unibertsitateko antzerki eskolan ikasten hasi zen.\n1957an kanta eta dantza folkloriko talde batean sartu zen. Violeta Parra ezagutu zuen, eta abesten jarraitzera animatu zuen.\nAntzerki zuzendari[aldatu | aldatu iturburu kodea]\n27 urte zituela, 1959an, bere lehenengo obra zuzendu zuen: Parecido a la felicidad, Alejandro Sievekingena, eta bira bat egin zuen Hego Amerikan zehar. Bakarlaritzat, bere lehen diskoa grabatu zuen, bi gabon kantarekin. Hurrengo urtean, laguntzaile lan egin zuen Germán Lucor Cruchagaren La viuda de Apablaza antzezlanean.\n1961ean bere lehenengo abestia konposatu zuen, Paloma Quiero Contarte, eta laguntzaile lan egiten jarraitu zuen Alejandro Sievekingen La madre de los conejos obran. Hurrengo urtean, 1962an, Alejandro Sievekingen Animas de día claro zuzendu zuen ITUCH antzerki taldearentzat.\nCuncumén taldearekin Folklore chileno LP diskoa grabatu zuen, bere bi abesti diskoan sartuta: Paloma quiero contarte eta La canción del minero. Zuzendari lanetan hasi zen, folklore akademia batean, 1968 arte. Garai hartatik 1970 arte, Txileko ITUCH taldean parte hartu zuen zuzendaritzan, eta 1964 eta 1967 artean irakasle aritu zen talde horretan.\nAntzerki zuzendaria izateak denbora asko kentzen zion lanerako, eta laguntzaile lanetan muntaketa batzuetan parte hartu zuen, horietako bat telebistarako (Txileko Unibertsitatearen kanalean). Geroago, Argentina, Uruguai eta Paraguaitik zehar bira bat egin zuen, Alejandro Sievekingen Ánimas de día claro obrarekin.\nMusika sortzen jarraitu zuen, eta 1965ean Alejandro Sievekingen La remolienda obra zuzendu zuen, bai eta Ann Jellicoeren Maña ere. Azken horregatik, zuzendari hoberenaren Urrezko Erramu Saria (Premio Laurel de Oro) irabazi zuen, bai eta Círculo de Periodistas elkartearen Kritikaren Saria ere.\nBakarlari karreraren hasiera[aldatu | aldatu iturburu kodea]\n«Justiziarenganako maitasuna, gizakiaren duintasunerako orekaren lanabes gisa.»\nVíctor Jararen esaldia.\n1966an bere lehen LP diskoa plazaratu zuen, Víctor Jara izenekoa, Arena diskoetxeak argitaratua. Emi-odeón diskoetxearekin beste bi disko plazaratu zituen: Víctor Jara eta Canciones Folclóricas de América. Zuzendari lanean jarraitu zuen, eta hainbat sari jaso zituen.\n1969an, Quilapayún taldea utzi ondoren, Soflokesen Antigona antzezlana zuzendu zuen, Unibertsitate Katolikoaren Antzerki Eskolarentzat. Plegaria a un labrador kantarekin sari nagusia lortu zuen Txiletar Kantu Berriaren lehen musikaldian. Helsinkira bidaiatu zuen geroago, Vietnamen aurkako mundu osoko gazteen bilera batera, eta Pongo en tus Manos Abiertas grabatu zuen. Disko horretan plazaratu zuen lehen aldiz Preguntas por Puerto Montt abestia, Pampa Irigoingo sarraskian inspiratuta.\n1970etik aurrera[aldatu | aldatu iturburu kodea]\n1970ean Berlina joan zen Antzerkiaren Nazioarteko Elkarrizketan parte hartzera, eta geroxeago Buenos Airesa joan zen Latinoamerikar Antzerkiaren Lehen Kongresuan parte hartzeko asmoz. Unidad Popular alderdi politikoaren hauteskunde kanpainan parte hartu zen, eta Canto Libre diskoa grabatu zuen.\nUnidad Popularrek hauteskundeak irabazi ondoren, Gobernuaren kultura enbaxadore izendatu zuten, eta 1971an Gelso Garrido Leccarekin batera Los siete estados balletari musika jarri zion, Txileko Ballet Nazionalarentzat. Violeta Parrarekin eta Inti-Illimanirekin batera Estatuko Unibertsitate Teknikoaren Komunikazio Sailean sartu zen. Dicap etxearekin beste disko bat grabatu zuen jarraian, El derecho de vivir en paz, eta horrekin berriz ere Urrezko Erramu Saria (Premio Laurel de Oro) irabazi zuen, baina oraingoan konposaketa onenenarengatik.\nKonpositore lanetan jarraitu zuen Txileko Telebista Nazionalarentzat 1972 eta 1973 urte bitartean. Aldi hartan bertan, Herminda de la Victoria herri matxinatuan hainbat testigantza aztertu eta jaso zituen, eta haietan oinarritu zuen bere hurrengo diskoa: La Población. SESBera eta Kubara bidaiatu zuen geroago, eta Pablo Nerudari egindako omenaldia zuzendu zuen, Nerudak Nobel Saria irabazi zuela eta.\nRanquilgo nekazariek lekuari buruzko antzerki obra bat egiteko proposamena egiteko gonbita luzatu zioten, eta bere konpromiso sozialari ohore eginez hainbat lan boluntariotan hartu zuen parte.\nKonpromiso sozialak, hain zuzen, 1973an hainbat ekintza egitera bultzatu zuten Jara, hala nola Parlamenturako hauteskundeetan Unión Popularren alde lan egitera, edota Pablo Nerudari kasu eginez faxismoaren eta gerraren aurkako telebistako programa batean kantatzera eta zuzentzera. Hainbat diskotarako lan egin zuen, gero grabatu ezin izan zituenak, baina azkenean Canto por travesura grabatu zuen.\nAzken egunak: tortura eta hilketa[aldatu | aldatu iturburu kodea]\nVíctor Jararen hilobia Santiagoko hilerrian.\nAugusto Pinochet jeneralak Salvador Allende lehendakariaren aurka egindako estatu kolpeak, 1973ko irailaren 11n, Estatuko Unibertsitate Teknikoan harrapatu zuen. Atxilotu eta Estadio Nazionalera eraman zuten.\nLekukoek diotenez, ordu luzez torturatua zuten, eta gero behatzak errebolber baten kulatarekin txikitu zizkioten, gitarra jo ez zezan.\nAzkenean, 1973ko irailaren 16an tiroz josi zuten, eta haren gorpua sasiarte batera bota zuten. Hiru egun geroago aurkitu zuten.\nTxileko Alderdi Komunistako militante nabarmena izan zen heriotza arte, eta Alderdi Komunistako Gazteen Batzarreko Batzorde Zentraleko kidea.\nTxileko Estadio Nazionalean preso zeukatela, bere azken poema eta aldarrikapena idatzi zuen, Somos Cinco Mil:\nJatorrizko testua, gaztelaniaz\nBost mila gara\nhiriko zati txiki honetan.\nBost mila gara,\nzenbat izango gara guztira\nherrialde osoko hirietan?\nhamar mila eskuk ereiten dute\neta fabrikak ibilarazten dituzte.\ngose, hotz, izu, oinaze,\npresio moral, sarrakio eta eromenekin!\n↑ La Fundación – Fundación Victor Jara. (Noiz kontsultatua: 2021-09-27).\n"Victor jara" bilaketa Youtuben\nOrriaren azken aldaketa: 28 iraila 2021, 17:30.


KV37 - Wikipedia, entziklopedia askea.\n187,95 m, itsas mailaren gainetik\nKV37 hilobia Erregeen Haraneko nekropolian dago, Egipton. Aurkitutako hezur zatiek, hilobia lurperaketa batetarako erabilia izan zela adierazten dute, baina oso kaltetuak daude eta bertan jatorrian ehortziak izan zirenak ezezagunak dira. Egiptoko Inperio Berrian datatua izan da, XVIII. dinastiaren garaian.\nSarrera, arroken artean dago, eta, eskailera baten ondoren, korridore bat eta kamera bat daude. Bere barnean, giza hezurrez gain, edukiontziak, eskulturak eta dokumentuak aurkitu dira. Zeramikak, KV37 hilobia, lurperaketa batetarako erabilia izan zela adierazten du, eta bere plano eta kokapenak, errege familiarentzat izan zela iradokitzen dute. Ez dago apaindua eta oraindik ez da erabat industua izan.\nAurkitutako objektuan ezberdintasuna dela eta, Elizabeth Thomasek, hilobia, hilobi lapurrek biltegi bezala erabili zutela esan zuen.\nOrriaren azken aldaketa: 11 martxoa 2021, 00:09.


Illamasqua Beyond Artistry Palette | Beautyshop.ie\nHasiera / Brand New / Illamasqua Beyond Artistry Palette\nEzagutu ezazu distira etereo bat Illamasqua Beyond Artistry Palette-rekin bizi izan duzun guztiaz harago. Luxuzko paletak biko-kromo metalikoen espektro bat erakusten du, bi tonuko akabera sortzeko. Tonuak udazkeneko tonu ugarirekin iristen dira, urre aberatsak, berdeak, gorri leunduak eta indigoi sakonak dituztela ...\nEzagutu ezazu distira etereo bat Illamasqua Beyond Artistry Palette-rekin bizi izan duzun guztiaz harago. Luxuzko paletak biko-kromo metalikoen espektro bat erakusten du, bi tonuko akabera sortzeko. Tonuak udazkeneko tonu ugarirekin iristen dira, urre aberatsak, berdeak, gorritutako marroiak eta indigo sakonak, eguneko zein arratsaldeko itxura amaigabeak sortzea ahalbidetuz. Harribitxien antzeko hamabi tonuek argia islatzeko diseinatu dituzte, dimentsio ederreko akabera sortuz.\nItzalak sartzen dira:\n1. ilara (L> R):\nUltra-Daze (bi tonuko perlaztatutako arrosa)\nHaze (Bi tonuko arrosa urdin distirekin)\nSupernova (Indio bioleta aberatsa)\nEguzki bengala (bi tonuko arrosa kobrea distiratsua)\nAfter Glow (Bi tonuko urre arrosa)\n2. ilara (L> R):\nSapphire Beam (Teal metaliko sakona)\nPerla Beltza (Bi Tonuko Perlaztatutako Marroia\nPrisma (bi tonuko brontzezko berde bizia\nDinastia (urre zahar aberatsa)\nGlow Beyond (Champagne Soft Metalikoa)


Zure zentzuak iratzarri, zure buruari...funtsezkoa eskaini! - Mairie de Saint Martin d'Arberoue / Donamartiriko Herriko Etxea\nZure zentzuak iratzarri, zure buruari...funtsezkoa eskaini!\nOngi etorri berdegune batera. Hemen, babestua eta errespetatua den naturak paisaia muinotsu eta harmoniatsuak eskaintzen ditu ! Arkitektura eta kultur ondarea, kirol aktibitateak, gastronomia, trebetasunak, harrera eta partekatzea, hauek dira gure euskal herrixka autentikoek eskaintzen dizkizueten aberastasunak :\nAiherra – Lekuine – Beskoitze – Hazparne – Heleta – Izturitze - Bastida – Makea - Lekorne – Donoztiri - Donamartiri\nPirinioen pean, eta euskal kostatik hurbil, gure lurraldea leku ideala da errealitatetik ihes egiteko, laxatzeko, eta zuen zentzuak iratzartzeko : airez aldatze zoriontsuaren segurtamena !\nTradizioa eta modernitatearen artean...\nMonumentu historikoetan sailkatuak diren Izturitze eta Otsozelaiako harpeetako mundu prehistorikoan sar zaitezte ; Bastidako Erdi Aroko ondarearen aberastasunen ezagutza egizue, "Frantziako herri ederrenak" elkartearen kide da, nabarmentzeko etxeak dituen plazarekin, bere hilerri juduarekin eta bere ospea egiten duten arte ofiziale tailer ainitzekin ; Hazparnen, ikusi beharrekoak dira patarrean diren karrikak, aitzinaldea harrizkoa edo zurbeso ageriko etxe eleganteekin bazterretan, eta erlisionezko ondarea ohargarria da. Leku hauetako bakotxak istorio bat kondatzen du, bainan Historia ere.\nEuskal jendearen historiaren ezagutza egizue, bere jatorriak, bere leiendak, bere borrokak, bere kultura, bere hizkuntza, Euskara, bizirik, babestua, eta sorkuntza artistikoaren irakitean adierazten dena. Dantza, musika, antzerkia, Pesta berri, kabalkada, bada beti gertakari bat gure 11 herrietako batean.\nGoxotasunetik sentsazio azkarretara...\nBakarrik, familian edo lagunekin, oinez, zaldiz, bizkletaz edo astoz ibil zaitezte askatasun osoz edo profesionalek gidaturik. Euskal baserriaren ezagutzera joan zaitezte oraindik doi bat sekretuak diren zeharkako bidexkak segituz. Beharrezkoa den pasaia, Aisialdi gunetik abiatuz, trein ttipiak Baigura kaskoraino eramaiten zaituzte. Handik Pirinioen mendikatea miresgarria da. Jaustea ? Berriz treinez edo kirolariendako, oinez, trotinetaz, mendiko bizikletaz edo parapentez. Naturako aktibitate eskaintza ainitza da, deneri irekia, urte osoan zehar.\nTrebetasana eta jendetasuna....\nUtzi zuen gormandiza mintzatzen, ardi gasna tradizio hutsean egiten duen eta gaur egun babestua den euskal xerria hazten duen etxaldea bisita ezazue.\nZuen jakin-mina ere mintzatzen utz ezazue, arte ofizialeen tailerretako atea irek ezazue. Ehun egile, berinagile, gitarra egile, eltzegile, margolari, tapiza egile, diseinalari, zizelkari, kuadro egile, lore artea, larruzko sorkuntzak, ohiz kanpoko talentu ainitz ezagutzen ahalko dituzue Bastidako herriko galerietan. Harrituko zaituztete.\nTrebetasuna, ohiduren errespetua, zorroztasuna eta bikaintasuna dira gure ekoizleen, artisauen eta artisten famaren gakoak. Bakotxak bere pasioa zuekin partekatu nahiko du.\nAisetasuna eta xarma...\nBakotxak bere formula ! Hotelak, ostatu etxeak, aterpetxeak, kanpalekuak, turismo egoitzak, karabana eremua, beilari harrera...Aterpetze mailan eskaintza zabala da, denek kalitatea eta harrera dituzte lehenesten.\nGastronomiaren aldetik, hemen ongi jatea eguneroko bizitzeko antzea da, mugarik gabe jokatzen dena : jatetxeak, baserri-ostatua, eskualdeko plater eta kafeak, xerriki egile, kontserba egile, garagardo egile, makaroi fabrika, euskal bixkotxa... Atsegin hartu !


koipea erretzen edu lartzanguren I edu lartzanguren “Koipea erretzea” motorzaleen esamolde bat da, makina “ziztu bizian ibili” edo, bestela ere, edozein kontutan “gogor ekin” adierazteko. Ez naiz motorrean ibili, baina koipea erre, ondo erre dut gau honetan Txopper elkartean, errepideko fauna basatiarekin.\n“Otso Gris esaten didate”, bota dit batek, eta zalantzan utzi nau, ezizena ez ote dion berak jarri bere buruari. Harro kontatzen dit auto bat suntsitu egin zuela behin kamioiarekin, errepide erdian, gidariak “barrabilak ukitu” zizkiolako. “Milioi erdi pezetako isuna jarri zidaten”; domina paparrerako.\nBai, Quadrophenia etortzen da gogora nahi gabe. Batez ere, antiklimax hori, protagonistak deskubritzen duenean Mod gazteen printzea (Sting) hotel bateko maleta-mutila besterik ez dela astegunetan: “Bellboy, bellboy!”.\nBaina ez. Scooterzale haiek ez bezala, Harley jende honek ez du bizitza bikoitzik: Alaitz elkarrizketa berean mintzo da bere fruta negozioaz zein bere azken motorraz (dagoeneko seigarrena). “Neska horrek koipe asko erretzen du”, esan dit gero bizardun batek. Koipea erretzen ez duenean, inguruko herrixka bateko alkatea ere bada Xabi. Game of Thrones telesaileko pertsonaien hurrengo mugimendu estrategiko posibleen inguruan duen teoria konplexua kontatzen dit. Ez dut guztiz ulertu, aspaldi ez dudalako argi nor den nor saioan.\nKit Kat txokolatinaren asmatzaileen alaba Sarah ere hemen dago. Dioenez, Nestlek familiaren negozioa erosi zuenetik, Ingalaterra utzi eta handik hona dabil, motorista alderraia.\nEta adinarekin dotoreago moteroak: ximurrek edo bizar luze urdinduek itxura legendarioa ematen diete. Gau ilunaren kontra, koipe errearen kea eta argiarekin, pizti mitologiko bihurtzen zaizkit. Egia da, edan egin nuen. Baina mozkortu izana... ez dut gogoratzen.


Derrigorrezko Bigarren Hezkuntzarako nolako zientzia proposatzen da? - Elhuyar Aldizkaria\nHasiera » Albisteak » Derrigorrezko Bigarren Hezkuntzarako nolako zientzia proposatzen da?\nDerrigorrezko Bigarren Hezkuntzarako nolako zientzia proposatzen da?\nDefinizio formal batek zera hartzen du zientziaren xedetzat, natura eta bere osagaiak eta izaki bizidunak eta materia hila, beren dibertsitate, antolamendu, elkarreragin eta aldaketa guztiekin. Derrigorrezko Bigarren Hezkuntzako Natur Zientziak eta Osasuna arloko helburu orokorrak gainbegiratuta, ikasleen zeregina zientzia ikastea —hau da, ezagutza zientifikoez jabetzea—, zientziari buruz ikastea —hau da, zientziaren izaera eta praktika zientifikoari buruzko ulermena lantzea— eta zientzia egitea —ikerketa zientifikorako estrategiak erabiltzea, hau da, prozedura intelektualak eta prozedura zientifikoak erabiltzea— dela esan daiteke, beti ere ikaslearen garapen psikologiko eta sozialaren baitan.\nBeraz, materiaren eta bere dibertsitate, batasun, elkarreraginaren ondorioz izandako aldaketa, lortutako oreka eta garapena lantzeaz arituko ginateke; hurbileko testuinguruaren arabera hautatutako ezagutzak eta ikasleen eta bere gizartearen interesei lehentasuna emanda sortutako arazoak planteatzea eta arazo hauek ebazteko lan zientifikoa ahalik eta modu objektibo, zehatz eta kontrastatuenean egitea litzateke arazoak azaltzeko gakoa.\nM. Carmen Miyar Alacano\nEuskal Autonomi Elkarteko curriculum-diseinuak zientziaz diharduenean, zer-nolako zientziaz dihardu? Begietsi edo egiaztatu behar den zientziaz, baina ez egia behin-betiko eta aldaezinez osatutako multzo hertsi eta estatikoaz, uneoro berrikusi behar den zientziaz baizik, edota bestela esanda, zientzia ez-dogmatikoaz.\nErabat aurrera begira eta prozesuan dagoen zientziaz; historian zehar gizon-emakumeek egin eta ekintza kolektiboaren ezaugarriak dituen zientziaz, hau da, baldintzapen sozialak dituenaz.\nIkuspegi sistemikoa duen zientziaz, hau da, azterketagaia osotasunean (edota sistematzat) hartzen duen zientziaz; zatien eta berauen arteko erlazioen baitan definitzen den zientziaz. Honenbestez, hainbat urtetan indarrean egon den ikuspegi erredukzionista (objektua ikertu ahal izateko zatietara bihurtu eta zatiak isolaturik aztertzea bultzatu duena) eta baita ikuspegi globalista ere (objektua osotasunean hartzen duena eta zatikien arabera definiezina dela dioena) alde batera uzten dira.\nNola gauzatu zientzia hau ikasgelan?\nZientziaren Historiak lagun diezaguke ikasgelan zientziaren neutraltasuna eta zientziaren ‘dogma’ desmitifikatzen; teoria zientifiko berriak bata bestearen atzetik datoz eta, are gehiago, askotan aurrekoari kontrajartzen zaizkio, baina hala ere, eta zenbait zientzilari teoria zaharkituak iraunarazten saiatzen delako, aldi berean egoten dira. Historian zehar eraikitako zientziak hainbat errealitate ulertzen laguntzen du; hala nola ikasleek zientziaz jabetzeko duten modua. Ideia bati buruz neska-mutilek aldez aurretik duten ezagueraren —batzuetan okerrekoa eta besteetan osatugabea den ezagueraren— gainean eraikitzen dituzte ezagutza berriak, baina aldez aurretiko ezaguera horiek ikasketa-prozesuaren abiapuntu hartuta.\nAipatu berri den Historiak berak lagun dezake zientzia egiten dutenak zientzilari ospetsuak bakarrik ez direnaz jabetzeko; edozein garaitako gizon edo emakumek parte hartu du eta parte hartzen segitzen du, Natura hobeto eta gehiago ezagutzen. Guztion artean eratutako zientziak ikasgelan elkarrekin lan egitearen garrantziaz ohartarazten gaitu.\nBestalde, zientziak osagai soziala baduela onartuz gero, azterketagaiak ikaslearen interesetatik hurbil egon behar duela esatea ezinbestekoa da; ikuspuntu horretatik, ikaslearentzat garrantzitsu diren arazoak bere ingurunean bertan gertatzen direnak dira. Horrela burututako zientziak, hau da, aurrerapen zientifikoei emandako erabilera soziala edota gizartearentzat izan ditzakeen ondorioak aztertu eta kritikatzen dituenak, herritar kritiko eta arduratsuak hezitzen lagunduko du.


Markel Onaindia Txabarri - Komunitatea - Anboto.org\n2021 aza 26 Iurreta\nAtzerritarrekin hizkuntza praktikatzeko programa batean ezagutu nuen Silvestre, nire laguna, 2015ean. Kamerundarra zela azaldu zidan, lan bila etorri zela, eta euskara ere ikasi gura zuela. Hasiera...\n2021 ira 10 Iurreta\nAsteon hil da Michael K. Williams, Chalky White (Boardwalk Empire) eta Omar Little (The Wire) ahaztezinak gorpuztu zituen aktorea. Ni ere bere klanekoa nintzen Atlantic Cityn, bere bandakoa Baltimo...\n2021 uzt 02 Iurreta\nAsteon mudantza egin behar izan dut. Trasteak kaxetan sartu, etxe berrira mugitu, kaxak hustu, gauzak kolokatu... Atsedentxo bat hartu eta zutabea idazteari ekin diot. Hara eta hona dabilen titirit...\n2021 mai 14 Iurreta\nAurrekoan, Deabruaren zubitik pasa eta Ibaizabal bazterreko bidegorritik pasioan ibili nintzen. Arbolen eta sasitzaren ostera begiratu eta hantxe ikusi nituen presa eta harri pausoak, uraren joanar...\n2021 mar 05 Iurreta\nSubelandareen antzera eguzki bila atera nintzen etxetik aurreko batean, eta kaleetan sigi-saga ibili ostean Sasikoa parteraino ailegatu nintzen. Han bai eguzki ederra. Ondoko taberna batean kafe ba...\n2021 urt 15 Iurreta\nAkaso kasualitatea izango da, edo igual nik berez eta inkontzienteki topatutako zerbait: azken hileetan Lagun izoztua eta Cien años de soledad izan ditut nire ohe ondoko mesanotxean. Sarrion...\n2020 urr 23 Iurreta\nMatienako elkarretaratzera bidean gindoazen lagunak, autoan, iraganera bueltatzeko sentsazioa geneukala komentatzen ari ginenean. Imanol eta beste hiru herritar atxilotu zituzten egunean zetorren e...\nMarea gora, marea behera\n2020 ira 11 Iurreta\nKanpotik eta barrutik garbitzen zaituzten bainu horietako bat hartu eta toallan jarri zara, lasaitasun betean, itsasoari begira. Hor dabil gora eta behera, batek daki noiztik, ilargiaren pausora da...\n2020 eka 17 Iurreta\nTrrrrrrrrr tok-tok-tok trrrrrrr tok-tok-tok… Goizean goiz leihotik sartu den zaratak obra berriren bat iragarri dit. Beharrezko obra bat izango da; edo ez, batek daki. ‘Euskal Herria e...\n2020 mai 15 Iurreta\n2020 mar 13 Iurreta\n2020 ots 14 Iurreta


Ane Campos omenduko dute bihar - Urola Kostako Hitza : Urola Kostako Hitza\nAne Campos omenduko dute bihar\nEibar taldearekin lehen mailara igotzeagatik txalotuko dute 12:30ean, Getariako udaletxean.\nEibarko lehen taldeko jokalariak\nPasa den azteazkenean Espainiako Futbol Federazioak bukatutzat eman zituen ligak. Jaitsierarik gabe itxi dute denboraldia, eta talde bakoitzeko lehen sailkatuak mailaz igo dira. Iberdrola Ligan Athletic B taldea lehen postuan bazegoen ere, Eibarko taldea igo da mailaz, Athetic taldeak baduelako dagoeneko talde bat lehenengo mailan.\nHorrela, Ane Campos jokalari getariarra omenduko dute bihar Getariako Udalean 12:30ean, Eibar taldearekin mailaz igo izana ospatzeko.


HONELAKOXEA DA NIRE ARREBA, ETA ZER? | Elkar Argitaletxea HONELAKOXEA DA NIRE ARREBA, ETA ZER? – Elkar Argitaletxea\nMutiko batek bere arrebari buruz hitz egiten du liburu honetan, Down sindromea daukan neskatila bati buruz, hain zuzen. Liburu interesgarria, ausarta; gaia oso ondo ezagutzen duen pertsona baten aholkuei jaramon eginez idatzi du egileak.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Industria-robotika (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazioaren Automatizazioa (Modulua)" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazioaren Automatizazioa (Modulua) Egilea: Urresti, Igor Generoa / Forma: Curriculumeko baliabideak\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Kidanek altxorra dauka - Kaidara\nMaterial honekin, lehorteak eta gosetea bereizgarri omen dituen Etiopia herrialdeko adibide baten bidez, pobreziaren gaian sakondu nahi da. Kidaneren historia erabateko pobreziaren isla da: bertan agertzen dira aukeren gabezia, erantzunkidetasunik eza, desberdintasuna, bazterkeria eta bizitzeko oinarrizkoak diren premiak betetzeko ezintasuna. Pertsona askok bizi dute pobreziaren errealitatea eta hainbat bidetatik barrena iristen da gure haurrenganaino, txiki-txikitandik iritsi ere. Informazio horiek, ordea, haurrei helarazten zaizkie inolako gogoetarik gabe edo, bestela, iruzkin topiko eta erredukzionisten laguntzaz. Kidane da gure protagonista: etxetik ihes egin beharko du muturreko lehorteak bultzaturik, egun asko-askotan oinez eginez. Halako batean, familiak bizitokia bilatuko du baina handik ere alde egin beharko dute, ospitale bat atzemateko, arreba txikia gaixo baitago. Gurasoek lana aurkitzeak familiari bestelako errealitatea ekarriko die: orain Kidane eskolara joango da eta arrebak tratamendua beteko du. Adibide horren xedea, ikasleak oinarrizko premiez (elikadura, hezkuntza, ura, osasuna, etab.) gogoeta egin eta bere bizitzaren eta Kidaneren historiaren arteko konparazioa egitea da. Azkenean, denen artean lehorteari konponbideak bilatzeko helburudun eztabaida egingo da.


'Orain da unea', Katalunian egingo duten Diada eguneko V erraldoiari begira - Lander Arbelaitz | Lander Arbelaitz\nHasiera » Estaturik gabeko nazioak » ‘Orain da unea’, Katalunian egingo duten Diada eguneko V erraldoiari begira\nANC eta Òmnium Cultural elkarteak osatzen ditugun gizon eta emakumeok “Orain da Unea” kanpaina bultzatzen ari gara, 2014ko azaroaren 9an egingo dugun Kontsulta irabazteko. Gizarte zibil katalana osatzen duten gainontzeko erakundeei, antolakuntza politikoei, sozialei, ekonomikoei, eta herritar guztiei dei egiten diegu ondorengo puntuetan oinarritutako kanpainarekin bat egin dezaten.\n1- Jendearen unea da. Azken urteetako mobilizazio masiboen ondoren, 2012ko irailaren 11ko eta 2013ko Via Catalanako parte hartze erabat arrakastatsuen ostean, aukera historiko baten aurrean gaude. Gure patu kolektiboaren jabe izateko aukera bikaina. Denon artean Europako herri berri bat eraikitzeko aukera daukagu.\n2- Demokraziaren unea da. Orain guri dagokigu erabakitzea eta modu erradikalki demokratiko eta baketsuan egingo dugu. Lan egingo dugu herritarren nahi orokorra gailen dadin, hesi antidemokratikoak gaindituz eta atzean utziz status quo-a mantendu nahi duten horiek; ezer ez aldatzea nahi duten horiek.\n3- Batasunaren unea da. Kanpainak erakutsiko du aniztasunean bat egiten dugun herria garela. Duela urte askotik elkarrekin bizitzen ikasi dugu eta kanpotik sortu nahi izan dizkiguten zatiketak gainditzeko gai garela erakutsi dugu. Herri batua garela erakutsiko dugu eta gutxi batzuentzat beharrean, denontzako izango den helburua lortzea erabaki dugu.\n4- Eskuzabaltasunaren unea da. Oraindik gure proiektuan sinesten ez duten guzti horiei eskua luzatuko diegu. Azalduko diegu zer den Via Catalana, independentzia lortzeko bide demokratiko, baketsu eta inklusiboa. Katalunia eta Espainia bizilagun onak bilaka daitezen lagunduko digun bidea, posizio beretik hitz egin diezaioten elkarri, hau da, Estatutik Estatura.\n5- Ausartak izateko unea da. (…) Gogoratu behar dugu hirugarren bide hori askotan saiatu izan dela eta ez dela sekula bete, “Ez” hautuaren aldekoek Estatu oso indartsu baten babesa dutela, bere hautua atera dadin medio posible guztiak erabiliko dituela. Orain arte bere argumentuak katastrofistak eta negatiboak izan dira. Goiz edo berandu, promesa faltsuak egingo dizkigute. Tinkoak izan beharko dugu. Eta lasaitasunez erantzun beharko dugu, probokazioen tranpan erori gabe, soilik erreakzio prezipitatuak bilatzen baitituzte gu ahultzeko. Ez gara utziko engaina gaitzaten. Erronkarik zailenei aurre egiteko ausardia izango dugu.\n6- Modu bikain batean lan egiteko unea da. Lana daukagu eta ongi egingo dugu. Geure buruari jarri diogun erronkaren mailako kanpaina egingo dugu. Gure herriko profesionalik onenen bila joan gara, erabat inplika daitezen honetan, eta horrela, irabazi egin dezagun. Marketingeko aditurik onenak gurekin daude gure mezua alde guztietara hel dadin, soziologorik onenak ere bai dudan dauden horien kezka eta beldurrak ulertzeko, ingeniari, matematiko eta informatikoak irabazteko behar ditugun tresnak eskura izan ditzagun. Munduko kanpaina politikorik arrakastatsuenen sortzaileak eta komunikazio politikoko aholkulari ospetsuenak gurekin eta milaka bolondresekin lan egitera konprometitu dira. Herrialdeko bazter guztietara zabalduko dugu “Bai” eta “Bai” hautuaren aldeko gehiengo soziala. (…) Estatu independente baten aldeko gure argumentuak behar adina aldiz azalduko dizkiogu jendeari eta ondorengo elementuak dituen kanpaina batekin egingo dugu: argumentuak, sentimenduak, arrazoiak, argitasuna, ideiak eta baloreak.\n7- Bozkatu eta irabazteko unea da. Gure etorkizun politikoa 2014ko azaroaren 9an hautesontzietan erabaki dadin konprometitu dira Kataluniako Legebiltzarrean ordezkatuta dauden indar politikoen gehiengoa, Generalitateko Presidentea barne. Lan egingo dugu inork eta ezerk ez gaitzan hautesontzietara joatea galerazi. Gure erronka da azaroaren 9an Bai-Bai hautuak irabaz dezan. Europako Estatu berri baten historia berrabiatzea gehiengo argi batekin bakarrik egin ahalko dugu. Ahalik eta jende gehienarekin kontatu nahi dugu, garaipena ere denona izan dadin nahi dugulako. Ahalik eta gehiengorik handiena izan nahi dugu. Badakigu posible dela, badakigu eskuragarri daukagula, badakigu ez dugula ezer irabazi oraindik. Gure esku dago eta egin dezakegu, oraingoan bai, orain bai. Orain gure unea da.


11:15, 2 abuztua 2012ko berrikusketa\n239 bytes added , Duela 8 urte\n22:57, 1 abuztua 2012ko berrikusketa (aldatu)\nt (r2.7.1) (robota Erantsia: ca:Badia de Pomerània)\n11:15, 2 abuztua 2012ko berrikusketa (aldatu) (desegin)\nHegoaldean [[Usedom]] eta [[Wolin]] uharteek [[Szczecin itsas aintzira]]tik eta [[Oder]] ibaiaren ahotik bereizten dute. Oderren hiru adarrek, Dziwna, Świna eta Peene, [[itsas aintzira]] eta badia lotzen dituzte. Mendebaldeko muga Alemaniako [[Rügen]] uharteko [[Arkona lurmuturra]] da, eta ekialdekoa [[Gaski]]ko [[itsasargi]]a ([[Kołobrzeg]]etik ekialdera, Polonia).\nGehienezko sakonera 20 metrokoa da eta [[gazitasun|gatz maila]] ‰8‰8koa. Itsasontzi trafiko handiko lekua denez gero, [[ubide]] nabigagarri artifizial batek [[Szczecin]]go kaia itsasoarekin lotzen du, Oder ibaia, Szczecin itsas aintzira eta Świnan zehar, itsasoarekin lotzen duen [[ubide]] nabigagarri artifizial bat dago.\nPomeraniako badiako portu garrantzitsuenak Poloniako Szczecin (Szczecin itsas aintziran kokatua), [[Świnoujście]], [[Kołobrzeg]] eta [[Dziwnów]], eta Alemaniako [[Usedom]] (hau ere Szczecin itsas aintziran dagoena) eta [[Wolgast]] dira.


Komunitatea / Lagunak / Vicente Castro\nKaixo.Vicente Castro naiz, eta planetako tokirik hotzenek betidanik erakarri naute: bide berriak ireki ditut latitude handiko mendietan eta itsasoko eta lurreko espedizioetan parte hartu dut espazio polarretan; tartean, Groenlandian, Patagonian eta Antartidan..\nVicente Castro Sotos (Madril, 1973) muturreko esploratzailea da: 2000an mendiko gida-lanetan hasi zen eta, harrezkero, munduko muga-mugako tokiak esploratzeko, zeharkatzeko eta nabigatzeko joera nabarmena izan du. 2003an, mendiko gida izan zen Espainiaren Antartikako basean eta, hortik abiatuta, ibilbide bikaina hasi zuen poloko esploratzaile gisa. Kilimanjaro 14 aldiz igo du, baita Afrikako eta Asiako beste mendi asko ere. Horrez gain, ezin konta ahala zeharkalditan parte hartu du bi poloetan, bai eskian, bai kayakean. 2013an, sei pareta handi berri ireki zituen Groenlandian, belaontzi txiki bat zuela garraiobide eta, 2016an, Jean Bouchetekin batera, Darwin mendilerroko (Patagonia) zenbait tontor esploratu eta igo zituen. Gaur egun, Iorana belaontziaren jabe eta patroia da, eta horrekin argazki- eta mendi-espedizioetako bidaietan parte hartzen du gida independentearen lanak egiten Suaren Lurraldean, Artikoan, Kanadan eta Antartidan.\nKaixo.Vicente Castro naiz, eta planetako tokirik hotzenek betidanik erakarri naute: bide berriak ireki ditut latitude handiko mendietan eta itsasoko eta lurreko espedizioetan parte hartu dut espazio polarretan; tartean, Groenlandian, Patagonian eta Antartidan.


Itxaro Mendizabal: “Zaindu egin behar dugu gure seme-alabei nola hitz egiten diegun” – Guraso.eus\nItxaro Mendizabal: “Zaindu egin behar dugu gure seme-alabei nola hitz egiten diegun”\nGoiena 2018-10-09 2018-10-09 AKTUALITATEA, HEZIKETA No Comments\nOporretarako joaten garenean harreman bereziak egiten ditugu eta Itxaro Mendizabalek oporretan ikusi eta entzundako familia baten komunikatzeko moduak zer pentsatua eman dio. Uste du zaindu egin beharko genukeela seme-alabei nola hitz egiten diegun.\nBerak idatzitako artikulua hemen.\n“Hasieran pentsatu nuen egun txarra eduki eta haserre egongo zirela, baina gero konturatu nintzen beraien komunikatzeko modua zela hori. Builaka, hitz itsusiak esaten… beti bestea umiliatzen bezala”, azaltzen du Mendizabalek. “Zer pentsatua eman zidan. Nik, esaterako, nola hitz egiten diedan nire alabei; izan ere, batzuetan ematen du nekatuta zaudenean eskubide gehiago duzula purrustadaka hitz egiteko edo adierazteko, eta ez soilik hitzez baizik eta baita ere gorputzez”.\nMendizabalek azaltzen du familia horretan hiru ume ziren, eta iruditu zitzaiola haur horiek oso integratuta zutela hitz egiteko modu hori. “Orduan pentsatzen duzu zuk zure umeei horrela hitz egiten badiezu eta ohitzen badira horretara normala ere bihurtu daitekeela hori horrela izatea. Eta nik ez dut nahi nire umeek beste batengandik horrelako tratua jasatea”.\nBotere harremanetik berba\nMendizabalek adierazten du konturatuta dagoela bikotekideari ez diola alabei hitz egiten dien moduan hitz egiten. “Zergatik? Bikotekidea parean dagoelako, eta umeekin sentitzen dugulako eskubide gehiago dugula zorrotzago edo bortitzago jokatzeko. Eta besteek ez dute zertan gure neke hori jasan beharrik”.\nMendizabalen esanetan garrantzitsua da hitz egiteko modu hori ateratzen zaigunean konturatzea, eta horri bueltan ematen saiatu behar dugu.\n“Konturatzen naiz egunero jasotzen baduzu horrelako tratua eta normalizatzen baduzu bikotea duzun momentuan tratu txarrak jasotzeko aukera gehiago dauzkazula; izan ere, zuretzako normala da besteek zu horrela tratatzea”.\n← Plana familian: Murgiatik Jugatxi baselizara eta Jugotik Zuiako hiriburura\nTxikitik handira: Nire etxetik mundura. →


Zaindu Zaitez | Agur, antxoa; kaixo, hegaluze\nMaiatzaren 31 2021eko azken lan-eguna izan da antxoaren harrapaketan lan egin duten baxurako kofradientzat.\nArrantzaldi ona izan da, urterako zehaztutako kuotaren %90 baino gehiago harrapatu delako, 26.500 tonakoa zela kontuan hartuta. Soberakoa bigarren seihilekorako geratzen da.\nHasiera ez zen itxaropentsua izan, data goiztiarrean (martxoaren 1ean) arrantzaleek kontserba-industria handiarentzat erabilgarriak ez ziren balio txikiagoko ale txikiak aurkitu zituztelako. Gero, ale handiagoak eta errentagarriagoak aurkitu ziren Asturias inguruan; euskal portu nagusietatik urrun, beraz. Azken hilabetean, antxoa handiagoa harrapatu da itsasbazter osoan, baina lonja aktiboak asturiarrak izan dira batez ere, bertako kostaldeetan egundoko antxoa-sarda kokatu zelako.\nKofradien eta zenbait azterlan zientifikoren ustez, antxoaren biomasa egoera onean dago. 2020ko kalkuluen arabera, jasangarritasuna bermatzeko behar zena baino 15 aldiz handiagoa zen.\nAntxoaren arrantzaldia amaitutakoan, itsasontziak hegaluzetan joateko prestatzen ari dira orain, kontserba-industriarako ere oinarrizkoa dena. Denboraldiko lehenengo alea ez zen 100 kiloko pisura heldu, Azoreen inguruan harrapatu zen eta ekainaren 1ean saldu zen Avileseko lonjan 350,60 euroan. Pasaiako Gaztelugatxeko Donienek harrapatu zuen, harrapaketa honetan erreferentziako itsasontzia dena, eta lehorreratutako lehenengo hegaluzearen erosle moduan tradizio luzeari eusten dion supermerkatu-kateak erosi zuen.


Aita Mari omendu dute gaur Donostiako portuan - Zumaia - Baleike.eus\nAita Mari omendu dute gaur Donostiako portuan\nBaleike 2019-01-09 20:11\nDonostiako Aquariumak eta Untzi Museoak Aita Mari omendu dute gaur, bere heriotzaren urteurrenean. 1866ko urtarrilaren 9an Kontxako uretan desagertu zen arrantzale zumaiarra.\n1866ko urtarrilaren 9an Jose Maria Zubia Cigaran, Mari edo Aita Mari ezagunagoa, betirako desagertu zen itsasoan, ekaitza bortitzak harrapaturik, Donostiako Badiara sartu nahi zuen Getariako arrantza ontzi bateko tripulatzaileen erreskate lanetan ari zela. Denboran zehar ugariak izan dira itsasoan besteen bizitzak salbatzeko eurenak arrisku larrian jarri duten pertsonak edo giza taldeak. Hala ere, 1809an Zumaian jaio zen arrantzaleak ordezkatzen ditu itsas salbamenduaren heroi guzti horiek.\nAita Mari bera eta bere balentria gogoratzeko asmoz, Raúl Pérez Iratxetak eta Esther Irigarayek, Untzi Museoaren eta Aquariumeko zuzendariek, SMH GKEko Iñigo Gutierrezekin eta Gurutze Gorriko ordezkariekin batera, Donostiako portuan dagoen Mariren monumentuaren aurrean lore xorta bat utzi dute.\nAita Mari izena jarri diete Salvamento Marítimo Humanitario (Itsas Laguntza Humanitarioa) GKE gipuzkoarrak eta Andaluziako PROEM-AID elkarteak Mediterraneora bizitzak salbatzera joango den ontziari. #Maydayterraneo ekimenaren baitan egokitutako arrantzaontzia joango da datozen egunetan Mediterraneora.


Eguneko lana bukatu eta gau-eskolara - Ahotsak.eus\nEguneko lana bukatu eta gau-eskolara
Don Lorenzo Valladolideko maisuak, eskola baino instrukzio gehiago irakatsi zieten. Patxik gazte-gaztetatik aitari egur garraioan, idiekin, laguntzen zion. Demetrio Balanzategi artzaina eta biak ibili ziren egur garraioan laguntzaile. Albina mendian laneguna eman eta ilunkaran abade-etxera joaten zen gau-eskolara.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARA-070-003 kodeko bideoa nahi duzula aipatzea: ahotsak@ahotsak.eus\nDon Lorenzo Valladolideko maisuak, eskola baino instrukzio gehiago irakatsi zieten. Patxik gazte-gaztetatik aitari egur garraioan, idiekin, laguntzen zion. Demetrio Balanzategi artzaina eta biak ibili ziren egur garraioan laguntzaile. Albina mendian laneguna eman eta ilunkaran abade-etxera joaten zen gau-eskolara.\nGaia(k): Ohiturak eta bizimodua » Hezkuntza » Eskolaz aparteko ikasketak , Baserria » Baserriko lanak » Baserriari lotutako lanbideak , Familia eta harremanak » Lagunartea eta familia » Etxeko zereginak , Ohiturak eta bizimodua » Hezkuntza » Eskola\n-Eta hori beste maixu hori nungua zan? Valladolizkua.\n-Valladolizkua zan hori, don Lorenzo.\n-Oseake orduen formau ereitten otsuein, e?\n-Ez, formau, instruziñuan formal ibilli, e? Ha izan zan be zan, bueno, han orduen.\n-“Cara al sol”a ta kantau ta itten zittuein?\n-Ene! “Cara al sol”? Leheningoko lana. Horreik gauzok erakutsi oskun, e? Eskolia asko ez baiña.\n-Ta dotriñia berak irakusten otsuen edo…?\n-Ez, ez, dotriñia abariak.\n-Baiña eskolan bertan ala eskolatik aparte?\n-Baiña hori be derrigorrezkua, ezta?\n-Zenbat urte arte ibilli ziñan eskolan?\n-Ba ni zenbat urte arte ez dotsut /etsut/ esango, nik hori eztaukat goguan, baiña lehen esan dotena eskolan gero apur bat in nitzanien, lana ta apur bat itteko, ni ibiltten nitzen, klaro, aitte zana ba ibiltten zien, diru apur bat irabazten euen edo basuen, e, orduan ez euen honeik Volvuok eta honeik zeok, e?\n-Idixekin kamiñora pago buruak eta egurra etaraten eta aittei lagunketan; holan ibiltten nitzen. Goizian juan ta, nik hamazortzi edo…\n-Zela ataraten zittuein, tarrazian edo burdixen kargauta?\n-Burdixen, burdixen, burdixen ataraten gittuen; tarrazien be bai, baiña jeneralian kamiño kontran baegozen tarrazien, baiña bestela burdixen. Burdi arraiaua geukan, burdixa haundixe, ta harekin. Bera eta beste auzoko bat ibilli zan, ta aitte bixek ibiltten zien, ta gu, auzokua ibilli zan, hiru ta… ba, gazteik hil zan ha be. Pastorie zan ta, Demetrio Balanzategi; ha be ibiltten zan geuaz, ha ta neu, aitte bixei lagunketan ibiltten gitzen. Eurak goizien urteten euen idixekin seirak inguru, sei ta erdixak zazpirak inguruen ta horra Vitoria aldera, horra Albiñara, hor itten euen, jeneralien ibiltten gitzan. Ta illunkaran etxera.\n-Eta hola egun bat bai eta hurringuan be bai?\n-Bai ta gero handik, hareik lagunduta etorten nitzenien juaten nitzen gabeko eskolara, abariana, juaten nitzen.\n-Bai, abariak emuten oskun eskolie ta gero ba mas bien dotriñia. Holan in geuen gazte denporia.


Jexuxmari Zalakainen "Kartzelako kronikak" ePub formatuan - - Hiruka.eus\nJexuxmari Zalakainen "Kartzelako kronikak" ePub formatuan\nataramiñe 2016-02-15 20:43\nJexuxmari Zalakainen "Kartzelako kronikak" ePub formatuan argitaratu dugu. Deskargatu hemen: http://www.literaturakoadernoak.org/?p=3701 Jexuxmari Zalakain Garaikoetxea 2007ko azaroaren 30ean espetxeratu zuten 8 urteko zigorra betetzeko. Urte horietan, tarteka, Dueñas (Palentzia, Espainia) espetxearen barrenetatik egindako bidaiaren kronikak argitaratuko zituen Herria 2000 Eliza aldizkarian. 12 kronika guztira. Gainera kartzelaldian idatzitako beste hiru testu jaso ditugu edizio elektroniko honetan: elkarrizketa bat, argitaratu gabeko artikuluxka bat eta Ataramiñe’14 urtekarian egindako hitzaurrea. Guztira 15 idatzi labur, beraz, 8 urteko ibilbidearen norabidea azaltzeko. “Kezkatuta noa”, dio despedidan. 2015eko irailaren 27an irten zen espetxetik. Gu ere kezka horrekin bizi gara, Jexuxmariren kartzela, gure kartzela delako. Kartzelan bizitzea zer den.


Aterki umezurtzak - - Karkara.eus\nGarbiñe Manterola 2022-05-25 16:34\nMaiatzeko KARKARA aldizkarian plazaratutako iritzi artikukua, 'Moila bazterretik' atalean.\nMunduan badira adorazioz begiratzen diedan bi pertsona mota. Lehenengoa, goizetan irribarretsu, pozik eta energiaz beteta jaikitzen dena. Bigarrena, gauzak ez galtzeko abilidadea duena. Ez dakit zergatik greziarrek ez zuten asmatu horrelako gaitasunak zituzten jainkosa edo jainkorik. Hain eskuraezinak dira bertute horiek. Artistek ere ez dute sortu horrelako super botereak lituzkeen pertsonaiarik beraien komikietan. Eta onar dezagun, izan badira super botereak.\nBuru txarra dut. Epe motzerako memoria oso eskasa eta abilidade berezia gauzak erraz ahazteko. Buruan gauza gehiegi ditudan seinale dela esaten dute. Baina izan lan sasoian, izan opor garaian, antzeko galtze tasak izateb ditut. Amak ondo txikitatik errepikatu dit lapurra izateko jaioa ez naizela. Txakurrak kalera irtetean nola, pasatzen naizen leku guztietan uzten omen dut arrastoa. Goizetan ere zakur samarra naiz, zaunkalari profesionala. Eta hori ezin aldatzeko nolakotasuna dela esango nuke.\nGauzak galtzearen konturako, sistema aringarriak garatu ditut. Hasteko, apunta ezazue Euskotreneko arreta zerbitzuaren telefono zenbakia: 944-33 33 33. Eskura izateak dezente gauza errekuperatzen lagunduko dizue. Besteko, gauzak zenbatzea ere sistema erabilgarria da oso. Etxetik ateratzean, nirekin hartzen ditudan gauzak zenbatzen ditut: (1) motxila, (2) aterkia, (3) bazkariaren poltsa, (4) zapia, (5) txaketa. Hala, leku batetik alde egitean errepasoa egiten dut: bat, bi, hiru, lau, bost. Ondo gara. Aurrera. Bukatzeko, egin atzerako ibilbidea eta izan zaren lekuetara bueltatu eta egin galdera. Izan lotsagabe. Jende berria eta jatorra ezagutzeko bide polita izan daiteke.\nGaldutako eta errekuperatutako gauzarik xelebreenetakoa ahizparen piraguaren arrauna izan zen. Kuriosoa arrauna galtzea izango dela pentsatuko duzue. Baina ez, gogorrena da ahizpari esan niola seguru nintzela azalduko zela. Esan eta gertatu. Nire eskerrik beroenak arrauna udaltzainetara eraman zuen arima zintzoari. Errematatzeko, omenaldi xume bat egin nahi nieke aterki umezurtzei. Haiek baitira ahanzturaren biktima errepikatuenak. Zenbat galdu ote ditudan, zenbat galdu ote dituen gizateria osoak. Esan, herriko dendariak, zenbat aterki pilatu dituzue negozioak ireki zenituztenetik?


Irekia Eusko Jaurlaritza - Gobierno Vasco :: Bartzelonako aldundiko ordezkaritza batek Ertzaintzari bisita egin dio\nBartzelonako aldundiko ordezkaritza batek…\nBartzelonako aldundiko ordezkaritza batek Ertzaintzari bisita egin dio\n<img src="https://www.irekia.euskadi.eus/uploads/cover_photos/22823/original/01.jpg" style="max-width:100%" alt="" />\nEAEko aldundietako egoitzetako segurtasun-sistemak aztertzeko eta foru-polizien zeregina jakiteko\nBartzelonako aldundiko ordezkaritza bat EAEra etorri da egun batzuetarako; horrela, EAEko hiru lurraldeetako foru-aldundietako egoitzetako segurtasun-sistemak bertatik bertara ezagutuko baitituzte. Era berean, Bartzelonako erakundeko ordezkariak foru-poliziek eskaintzen duten zerbitzuarekiko interesa azaldu dute, baita Ertzaintzan integratzean izan duten izatasunarekiko ere.\nKataluniako ordezkaritza horretako buru Bartzelonako Diputazioko Ogasun, Barne-baliabide eta Teknologia berrien aldundiko lehendakari Carles Rossinyol i Vidal izan da, eta ordezkaritza hori osatu dute segurtasun-arloko eta koordinazio nagusiko arduradunek. Euskal poliziako buruekin elkarrizketak izan dituzte atzo eta gaur. Poliziako buru horien artean Ertzaintzako zuzendaria eta burua, Arabako miñoien ataletako eta Gipuzkoako foru-polizien buruak izan dira.\nKataluniako ordezkariek Ertzaintzak Arabako, Bizkaiko eta Gipuzkoako foru-aldundietan ezarritako segurtasun-sistemak eta prozedurak zehaztasunez ezagutu dituzte, baita foru-polizien atalek Ertzaintzaren barnean duten eginkizuna eta dauden koordinazio-sistemak ere. Foru-polizien aginteek hiru aldundietako zerbitzu bakoitzeko antolamendu, funtzio eta garapen bereiziak azaldu dizkiete.\nTopaketa hau Ertzaintzako Erakunde Harremanetarako eta Komunikaziorako Zerbitzuak erakundeen arteko antolatu du.\nUna delegación de la Diputación de Barcelona visita a la #Ertzaintza http://t.co/9kgNIjAkeE\n01.jpg 900 KB (jpg)\nBasque style Bartzelonako plaza eta hondartzetan.\nMurtziako Unibertsitateko kriminologia-ikasle batzuk Ertzaintzaren instalazioak bisitatu dituzte\nSaltillo itsasontzi eskola Santurtzira itzuliko da, Galiziako uretan arrantzaldi-praktikak egin eta gero\nEuskadiko Kideko Kontsularrak Polizia eta Larrialdietako Akademia bisitatu du\nErrefuxiatuen harrera eta gizarteratzea kuantitatiboki zein kualitatiboki sendotzeko proiektua amaitzear dute Eusko Jaurlaritzak eta Espainiako gobernuak\nAGINDUA, 2017ko irailaren 27koa, Segurtasuneko sailburuarena, Ertzaintzako langile funtzionarioen sindikatuetako ordezkarien hauteskundeen deialdia egiten duena.\nEBAZPENA, Lan eta Gizarte Segurantzako zuzendariarena, zeinen bidez xedatzen baita erregistratu, argitaratu eta gordailatu dadila Gue S.A. Enpresaren 215., 2016. eta 2017. urteetarako hitzarmen kolektiboa (Hitzarmenaren kode-zk.: 86002872012010).


Gernika-Lumoko Udala - Udalak eta Ecovidrio-k beira birziklatzeko kanpaina abian jarriko dute Gernika-Lumoko Urriko Azken Astelehenean\nUdalak eta Ecovidrio-k beira birziklatzeko kanpaina abian jarriko dute Gernika-Lumoko Urriko Azken Astelehenean\n“Atez ateko” bilketa berezirako dispositiboa aktibatuko da. Eta kanpainan parte hartuko duten ostalaritzako 50 lokal baino gehiagori zuzenduta dago kanpaina hau.\n“Vacri” motako 13 edukiontziri biniloa jarriko zaie. Edukiontzi hauek herriko erdialdean kokatuko dira. Bestalde, egun horretan jarriko diren 9 txosnei balde gurpildun bana banatuko zaie, beira bilketa eta birziklapena errazte aldera.\nGernika-Lumoko Udalak eta Ecovidrio-k (Espainia mailako beirazko hondakin eta ontziak kudeatzeko irabazi asmorik gabeko erakundea) abian jarri dute kanpaina berezi bat hondakinak eta ontziak batzeko eta birziklatzeko “Azken Asteleheneko” azoka egunean.\nEgun honetan nabarmen egiten du gora beira ontzien kontsumoak. Hori dela eta, 13 edukiontziri “Vacri” motako biniloa jarri zaie. Edukiontzi hauek herriaren erdialdean kokatuko dira, hots, ostalaritza establezimendu gehien dagoen gunean. Txosnei ere edukiontzi bereziak banatuko zaizkie. Badira, bestalde, beste lokal batzuk ere, honelako edukiontziak eskatu dutenak, beira batzeko eta birziklatzeko erraztearren.\nBeste alde batetik, dispositibo berezia aktibatuko da “atez ateko” bilketa berezi honetarako. Ekimen honetan parte hartuko duten 50 lokal baino gehiagori dago zuzenduta kanpaina. Edukiontziak goizeko 11:30ean hasiko da eta arratsaldeko 19:30ean bukatu, eta etengabe arituko dira edukiontziak batzen.\nUrtean zehar burutuko den kanpaina\nDispositibo hau amaitzean, “ekimen honek era iraunkorrean jarraituko du urtean zehar, eta herriko ostalaritzako lokal guztiek hartuko dute parte” adierazi du Maria Uribe Ingurumen Saileko zinegotziak. Honen harira, ekintza hau oso positibotzat jo du zinegotziak “hain sinplea den ekimen hau, hots, edukiontzi berdean jarriko diren beirazko hondakin eta ontziak, sekulako abantailak ditu ingurumenean”.\nGernika-Lumon batzen den beira birziklatuaren gaineko datuak\nEkimen honen bidez, Gernika-Lumon dauden edukiontzietan batzen den beirazko hondakin eta ontziak kilotan handiago egitea lortu gura da. 2014ko azken datuen arabera, herritarrek 465.390 kilo beira birziklatu zuten. Auzotar bakoitzak, hortaz, 27,7 kilo beira, bataz beste.\nEdukiontzien kopurua dela eta, Gernika-Lumok edukiontzi bat du 200 biztanleko. Guztira, herrian 84 edukiontzi daude, beirazko hondakin eta ontziak batzeko erabiltzen direnak.\nEcovidrio-k bermatu egiten du %100ean birziklatu dela edukiontzietako beira, beirazko ontzi gehiago egitearren. Ekimen honen irabazleak gizartea bera eta ingurumena izango dira, jakina.\nSinple-sinple da ekintza hau burutzea: erabilitako botilak, botila txikiak, poteak eta flaskoak banatu eta edukiontzi berezi horietara bota. Hau eginda, energia kontsumoa murriztu egingo da, lehengaiak aurreztu eta gutxitu zabortegiak eta kutsadura bera.\nKalean dauden beira botatzeko edukiontziak beirazko ontziak batzeko baino ez dira erabiliko: botilak, botila txikiak, poteak eta flaskoak. Hau da, etxeetan, ostalaritzan, sukaldaritzan eta catering-etan kontsumitzen direnak. Zeramika edota beste beira mota batzuk (platerak, edalontziak, leihoetako beirak eta abar) beste material batekin eginda daude. Eta hauek herriko gune garbietako edukiontzietan jarri behar dira.\nZer da Ecovidrio?\nEcovidrio irabazi asmorik gabeko erakundea da, eta Espainia mailan beirazko hondakin eta ontziak birziklatzeko kudeaketaren ardura du, 1998 urteaz geroztik. Kanpaina honen bidez, birziklatze katea erabat kudeatzea lortuko da. Horretarako, bilketa selektiboa egingo da, garraiatu, beira ontziak tratatu eta, gero, tratatutako materiala atzera berriz komertzializatu.\nZerbitzu publikoa eskaintzen du Ecovidrio-k, unibertsala eta doakoa herritarrentzako eta beira ontziratzen duten enpresen eskura jartzen du kudeaketa-eredu efikaza eta efizientea, bai ingurumenaren ikuspuntutik, bai ekonomiarenetik.\nGaur egun, 2.655 konpainia daude Ecovidrio erakundearekin bat eginda. Erakunde horri atxikitako sektoreek Espainiako BPGdren %3 baino gehiago adierazten dute eta beirazko ontzien %99 komertzializatzen dute.


2019ko azaroaren 16a, larunbata | Ordua Euskal Herrian 02:10:02\nBakartasunaz bi hitz. Filipe Bidart. Txalaparta, 2004\nPasa direnek diote, bakartasuna, isolamendua, nahi gabe ere, izerdi hotza balitz bezala, azalean itsatsi zaigun terminologia. Bakartasun ez bilatua, ez desiratua, fabrikatik bakarzale garenok hainbeste maite duguna. Baizik eta derrigorra, autoritatearen baitakoa. Filipe Bidartek ezagutu zuen, IK talde armatuko kideak, Frantziako kartzeletan.\nEta liburutxo batean eman zuen berri, laburtu zituen bakartasunean pasa behar izan zituen bi urtetik gorakoak (“non legez ez den hiru hilabete baino gehiagorentzat atxikitzen ahal”). Bi urte bakartasunean, irakurrita, ez du asko ematen, akaso, hogeita lau orenetatik hogeita hiru zeldan, goiz eta arratsaldez promenada bana –ordu erdiko–, giza tratu bakar funtzionarioen salutazio ez bereziki espansiboak. Tortura xuria, alegia, bestelakoen aldean oharkabea baita. Hitzek ez dute transmititzen, ezin, barruan bakarrik dagoenak zer sentitzen duen. Baina, sinistu, liburua irakurri ahala zuk ere senti dezakezu, atea ixtean, klanka, barruan bakarrik geratzen zarela, ezin aterako zarenaren itolarria, lehen ordu-egunen noraeza. Gero pixkanaka egingo zara, harrabotsetara, denboraren izari berrira, antsiak erabat sekula abandonatuko ez zaituen arren. Ez dakizu zer lasaitua hartzen den, denboragarrenera, irrati ttipi bat erosten ahal duelarik!\nBakartasunaren testigantza gordina, beraz, inoiz zuloan sartuko ez gaituzten esperantza dugunok (gauzak nola dauden ikusita, auskalo) bakartasuna, ez bilatua, ez desiratua, baizik eta derrigorra, zertan den ezagutzeko balioko diguna, inoiz zuloan sartzen bagaituzte (epaileak guarda!), gidaliburu modura ere erabil genezakeena, superbibentzia kit bat bailitzan, baina, besteren gainetik, denik eta egoerarik kontrakoenean ere, erresistentziarako, duintasunerako, umorerako tartea badagoela erakusten diguna.\n“Gizakia ez da bakarrik bizitzeko sortua”. Fabrikatik bakarzale garenok ere fedea aldatuta bukatuko dugu irakurketa.


Tigre marrazoaren ezaugarriak, bizimodua eta dieta Arrainena\nGerman Portillo | | beste batzuk\nMarrazo espezieen barruan Marrazo tigrea ezagunenetako bat da. Espezie aztertuenetako bat da eta handiekin batera informazio gehien duena Marrazo zuria. Asko ezagutzen da bere ezaugarri guztiei, portaerari eta bizimoduari buruz.\nArtikulu honetan sakonki aztertuko dugu horri buruz ahalik eta informazio gehien eman ahal izateko.\n3 Tigre marrazoaren bizilekua eta elikadura\nMarrazo tigreaz ari garela, Galeocerdo generoko espezie hau aipatzen ari gara. Itsas tigre izen arruntarekin ere ezagutzen da. Bere familia Carcharhinidae da. Bistakoa da izena tigrearekin duen antzekotasunagatik dela. Adin txikikoak direnean, atzealdea tigreen antzeko marrekin estali ohi da.\nMarra hauek desagertu arte hazi eta heldu bihurtzen direnean desagertzen dira. Marrazo tigrea nahiko harraparia da. Bizi den ekosistemak orekatzeko duen eginkizuna nahiko garrantzitsua da. Hari esker, harrapakin askok ezin dute bazkatu, urpeko belardietako landare guztiak janez. Horrek esan nahi du espezieak orekan bizi daitezkeela sortzen den belardi berriaren eta espezie belarjaleek kontsumitzen dutenaren artean. Marrazo horiek ez balira, larreak jaten dituzten espezieen gainpopulazioa egongo litzateke eta azkenean desagertu egingo lirateke.\nIzendatzen ari garen guztiaz gain, tamaina handiena duten marrazoetako bat da. Konparazio honetatik balea marrazo, Noski.\n3 eta 4,5 metroko luzera duen tamaina duen animalia aurkituko dugu. Ale batzuk 7 metro arteko neurria eta 600 kilo arteko pisua izan dezakete. Ikus dezakezun bezala, nahiko animalia handia da eta dauden handienetakoa da. Bere kolorea zuria da sabelaldean eta urdina edo berdea atzealdean. Kolore horiei esker, ezin hobea da harrapakinetik ezkutatu eta harritu ahal izateko. Beste harrapari batzuek harrapatu ez ditzaten ere balio du.\nBizkarrean, gaztetan tigre itxura ematen duten marrak daude. Geroago, garatu ahala, galdu egiten dira. Haien masailezurrak nahiko indartsuak dira eta dortokaren oskol gogorra ere zapaltzeko gai dira. Hortzak oso zorrotzak dira eta erasoa oso erraza den moduan banatuta daude. Buruaren forma nahiko berdinduta dago. Ia laukizuzena dirudi.\nIkusmenari eta usainari dagokionez, harrapakina ezagutu eta kilometroetatik usaintzeko gaitasun handia du. Horrek espezie askoren beldur diren benetako harrapariak bihurtzen ditu. Hala ere, lehen aipatu dugun moduan, funtzio nahiko garrantzitsua betetzen dute garatzen diren ekosistemen orekarako.\nHortzak ordezkatzeko gaitasuna ezin hobea da malkoen eta hautsitako haginen arazoak arintzeko. Beste marrazo asko bezala, arlo elektrikoa detektatzeko gai dira daukaten organo sentsorialari esker. Animalia honen portaera bakartia da. Gutxitan ikusiko duzu taldeak osatzen. Normalean, haien bizi itxaropenak ez ditu 50 urte baino gehiago.\nTigre marrazoaren bizilekua eta elikadura\nTigre marrazoak mundu osoko uretan bizi ohi dira. Edozein ingurunetan garatzeko gai diren arren, Nahiago dute eremu tropikal eta subtropikaletan bizi, uraren berotasuna dela eta.\nUgariak diren eremuak Karibea, Mexikoko Golkoa, Bahamak, Kanariar Uharteak, Mediterraneoa, Japonia, Indonesia, Australia, Zeelanda Berria, Hawaii, Haiti eta Galapago uharteak dira. Horrek orokorrean populazio handia duela ikusarazten digu.\nBere dietari dagokionez, ez da zorrotza jateko orduan. Noski, haragijalea da. Itsas animalia askorekin elikatu daiteke. Gizakiak ez dira beren dietaren parte, beraz ez dago arriskurik.\nMaiz egiten duen jakiaren artean aurkitzen ditugu arrainak, txipiroiak, krustazeoak, olagarroa, otarrainak, izpiak eta hegaztiak. Azken hau arduragabekeriaz harrapatzen du bere aldetik gainazaletik gertu daudenean. Baldintzek hala eskatzen badute, beste marrazo batzuk jateko gai dira. Jaten dutena eta benetan ikusgarria da itsas dortokak ikustea. Oskolarekin defendatzen diren arren, ez da ezer marrazo tigreak hortzen indarrean.\nEzusteko faktorea ezinbestekoa da zure erasoa prestatzeko. Horregatik ehiza arrakasta ona dute. Kamuflajearekin ezkutatzen dira harrapakinak erasotzeko. Gauez ehizatzeko joera izaten du, ehiza arrakasta handiena duenean. Harrapakinak harrapatu baino lehen ohartzen badira, ihes egin ahal izango du leku estuagoetan barrena sartzeko gai bada. Ez dezagun ahaztu tigre marrazoaren neurriak eta pisuak bilakaera baldarra egin dezaketela.\nAnimalia hau modu obobibiparoan ugaltzen da. Hau da, kumeak barruan dituzte baina arrautza batean bilduta. Arrautza barruan ateratzen da gizabanako berriari lekua egiteko. Estali aurretik sexu heldutasuna lortu behar dute. Arra 7 urterekin iristeko gai da emeak 8 urte arte itxaron behar duten bitartean.\nMarrazo hauei buruz ikasten duten guztientzat kuriosoa izan ohi da, hau da, estaltzea 3 urtean behin bakarrik gertatzen dela. Baina, hala ere, eme bakoitza 30 eta 50 gazte artean edukitzeko gai da. Kumeak amaren gorputzean 16 hilabetez egon daitezke. Ugalketa-tasa hori nahiko altua da kontuan hartuta elikadura-katearen azken loturatzat hartzen direla. Janariaren eta tokiko ingurumen baldintzen arabera, animaliek ondo iraun dezakete edo ez, beraz, kumeak ez dira helduen egoerara iristen.\nEspero dut informazio honekin marrazo ikusgarri honi buruz gehiago jakitea.\nArtikuluaren bide osoa: Arrainena » beste batzuk » Marrazo tigrea\nArrantza kanabera onenak


Intoleranteak - - Alea.eus\nManex Agirre 2016-09-20 11:11\nNormalizatu gabeko hizkuntza ahaztu, eta normalizatu gabeko hautagaiak gogoratu beharraz.\nTira, aski komentatua izan da ETB1eko hauteskunde-debatea. Hor dago, batetik, poz erlatibo bat, azken urteotako joerekin alderatuta sekulako audientzia izan zuelako. Sekulakoa badiogu, gaizki ohituta gauden seinale da; baina tira, ez gara beti negarrez ibiliko. Eta hor dago, bestetik, herri honetan nahitaezkoa den beste gaiaren aipamena, erlatiboa ez den tristura ekarri duena. Beste testuinguru batzuetan gehitxo aipatzen den hizkuntza-maila eskasa nahitaez aipatu beharra dago debatea aztertzerako orduan. Azken finean, saioa bera baldintzatu zuen osagaia izan zen.\nEdozein sasiartetatik filologo zonbi saldo batek lepora salto egiteko arriskua dago gure herri honetan. Badago jendea, besteei zuzentzerakoan halako plazer perbertso bat sentitzen duena. Gasteizen, lagunartean, askotan aipatu dugu euskalduntze prozesuan daudenengan halako jendeak duen eragin okerra. Nagusitasun-begirada izaten du, askotan, oinarri: ni hemen goian nago, zu hor behetik zatoz, eta ahalegindu beharko duzu honaino igotzeko. Ufa, majo kosta behar zaizu.\nHarakiria egiteko puntuan egongo ziren, halakoak, telebistan debatea ikusi bazuten. Usabiagak edo Maddalen Iriartek hitza noiz hartuko zain irudikatzen ditut, arnasa apur bat hartzeko. Eta, zoritxarrez, arrazoi ematen diet, testuinguru horretan bai behintzat. Bat egiten baitut orain egun batzuk Jokin Labaienek Berrian idatzitako honekin: “Pentsatuko du baten batek euskaraz jarduteko ahalegina eskertu beharko geniekeela, saiatze hutsagatik. Ezetz esango nioke.”\nFilologo zonbiek euskaltegietako ateetan guardia egiten dutenean bezain arrazoi gutxi dute lehendakaritzarako hautagaien euskara maila baxuaren aurrean tolerantzia eskatzen dutenek. Horrexegatik, hain justu: lehendakaritzarako hautagaiak dira debatean parte hartu zutenak. Jendea konbentzitu behar dute. Erretorika-baliabideak behar dituzte. Hautagai batek, hizkera estatubatuarrean hitz eginda, debate bat hizkuntzaren erabilera okerragatik galtzen badu, hautagaiaren errua da, ez hizkuntzarena. Baita hizkuntza hori normalizazio prozesuan dagoenean ere. Jar dezagun fokua jarri behar den lekuan; has gaitezen normalizatu gabeko hautagaiez hitz egiten, normalizatu gabeko hizkuntzari hainbeste erreparatu gabe.


Xantiren logika | rufino iraola garmendia\n← Bertsolari Txapelketa: Donostia\nGoazen poliki →\nPublicado el noviembre 25, 2013\tpor kafarnaum\nLogikaz jokatuz gero, munduko problema gehienak konponduta omen leudeke\n«Ez zekiat zergatik gertatzen zaizkidan horrelakoak, Rufino», esaten zidan aurrekoan Txanberlainek. ‘Txanberlain’ deitzen diogu. Seguruenik, bere belarri xabalek eta sudur luxeak itxura berezi samarra ematen diotelako eta, batik bat, barre errazekoa delako eta txiste txar asko kontatzen duelako. «Hi, Xantik jo zidak adarra –jarraitu zuen gero–. Nik herrian egin ditudan lanak, eta ez omen nagok batere kontsideratua; aldekoak baino kontrakoak gehiago omen diat.»\n«Xantik bazekik bestelako kontuak esaten ere –lasaitu nahi izan nuen–. Ez al haiz gogoratzen, oraindik denbora asko ez dela, Lizarragako tunelean bazkatzen ari ginela, zelako lata eman zigun, bere filosofia berria zela eta ez zela?»\nXantiren hitz magikoa ‘logika’ da. Logikaz jokatuz gero, munduko problema gehienak konponduta omen leudeke. Seguru nago Txanberlainen kasuan ere, honezkero, aurkitu duela atearen maratila, ‘logikari’ esker. «Hik, heure burua, haizen bezala eta dituan zirkunstantziekin onartu behar duk; logikak ez dik hutsik egiten!», esango dio.\nEta zein da Xantiren logika elkarrekiko harreman eta erlazioetan? Jende zibilizatuaren moduan jokatzea, errespetu apur batez, askotan irakurri izan dugun hau bezalako harrokerietan erori gabe: «Lagunak neuk aukeratzen ditut.» Xantiren lema beste bat da: «Nik ez ditut lagunak aukeratzen, baina aukeratzen nautenen oso laguna naiz.»\nXantiren logika umiltasuna eta egiari lotzea dira. Horrek esan nahi du, hasteko eta behin –beti ere Xantiren hintzetan–, garen bezala geure burua onartzea, dimentsio guztietan: fisiko, psikiko, espiritual eta biografikoan. Aldatzeko ere garena onartu behar omen da aurrena.\nXantik ez al dizkigu, Txanberlain eta gainerakoei, lan gaiztoak ipintzen? Bai horixe! «Umiltasuna ez duk duintasunaren etsaia, egiarekin bat egitea baizik», aldarrikatuko du. Eta segituan gehituko du atseden eta barne bake eta askatasunaren iturri dela umiltasuna.\nBesteekin zer tratabide-modu izan behar den adierazi nahian-edo, hala esaten dio Txanberlaini eta, bide batez, denoi: «Lagun bi elkarrekin liskarrean ikusten badituk, badaezpada ere ez sartu tartera makila hautsiarekin, ea hurrena beren artean adiskidetu eta heuri eraso egiten diaten!»\nBeste hau ere ondo Xantirena da: «Hirekin ondo portatzen ez badira ere, hik beti ongi portatu behar duk besteekin, logikoa denez, haiek bezalakoa izan nahi ez baduk. Ez zagok egiterik gauza bat kritikatu eta gero berdin jokatu.»\nEsta entrada fue publicada en 1 Artikulua/Prentsa y etiquetada 131121 BH. Guarda el enlace permanente.


Mari, denon aurpegiekin osatutako Marijaia\nAlgara Konpartsa 2013-08-25 19:25\nAste Nagusia herritarrek herritarrentzat eginiko jaiak dira, horrek bereizten ditu beste hainbat hiri eta herritako jaietatik. Jai-eredu partzehartzailea konpartsetan eta berauen lanean oinarritzen da. Erasoak eraso, bilbotarrok argi dugu Aste Nagusia maite dugula eta, babes hori irudikatzeko Zaindu maite dozuna kanpainia egin dugu Bilboko Konpartsok. Mari moduan bataiatu dugun Marijaiaren fibrazko figura bat gu guztion […]\nAzken txanpan sartuta\nAlgara Konpartsa 2013-08-24 19:28\nAste Nagusia bere azken egunetan dago eta nekea somatzen da gu guztiongan. Aste osoa ekitaldiz beterik egon da eta. Egun handian kirolaren tartea izan zen, indartsu zeudenek korrika egin zuten Hiri Krosean, eta beste batzuk bidegurutzeak zaintzen eta dortsalak banatzen aritu ziren. Ostiral gauean Mikel Inunziagaren kantaldia izan genuen. Gustora eta bikain aritu zen zornotzarra […]\nNeskak power, Algaran ere!\nAlgara Konpartsa 2013-08-23 19:57\nAurten hiru emakumezko izan dira Aste Nagusian nagusi: Iraia Iturregi eta Jone Artola, Marijaiarekin batera hirukotea osatuta. Eurekin batera Athletic-eko neskak ere izan ditugu aurten protagonista. Gurean afaltzen izan ziren eta oso gustora gainera. Maiz aipatu dugu gure artean ALGARA nahiko konpartsa maskulinoa dela, mutil gehiegi ote? Akaso euskaldunegia ere bada, neskak alde batetik eta […]\nAlgara Konpartsa 2013-08-22 23:15\nOstegunean bertso eguna izan dugu gurean. Uxue Alberdi eta Erika Lagoma bertsolariak izan ditugu lagun. Besteak beste, udan euskara ikasten ari diren batzuek adi-adi jarraitu dituzte bertsogintzari buruzko azalpenak, eta euren saiotxoa egin dute, oso txukun. Euren esanetan, superheroiak dira, abuztuan ikasle jardunda. Bazkaldu ondoren bertso batzuk kantatu dituzte Erikak eta Uxuek, eta ostean, bazkalostea […]\n‹‹ Aurrekoak 1 2 3 4 ... 7 8 9 10 11 Hurrengoak››


China Twin extruder konikoa Fabrikazioa eta Fabrika | Jiahao\nGure enpresak bereziki diseinatutako JHZ mota guztiak, PVC / WPC profila eta PVC hodiak plastizitate uniformearekin, kalitate egonkorrean, produkzio handian, aplikazio zabalean eta iraupen luzean diseinatzeko diseinatzen dituena. Torloju bikoitzeko estrusa konikoa makinak bi aukera ditu neurgailu arruntaren kontrol eta ordenagailuaren kontrol sisteman eta bi aukera DC eta AC bidezko motor sistemarako.\nBi torloju koniko estrusore Ezaugarri nagusiak:\nGure enpresak bereziki diseinatutako JHZ mota guztiak, PVC / WPC profila eta PVC hodiak plastizitate uniformearekin, kalitate egonkorrean, produkzio handian, aplikazio zabalean eta iraupen luzean diseinatzeko diseinatzen dituena. Bi torloju koniko estrusore makinak bi aukera ditu neurgailuaren kontrol eta ordenagailuaren kontrol sistema arruntean eta bi aukera DC eta AC motorreko sistemarako.\nBi torloju koniko estrusore nahasketa eta estrusio ekipamendu eraginkorra da. Makinak zizaila-tasa txikia, materialen deskonposizio zaila, plastifikazio eta nahasketa uniformeak, kalitate egonkorra, irteera handia, aplikazio-gama zabala eta bizitza luzeko ezaugarriak ditu.\nEraginkortasun handiko eta zarata txikiko airea hozteko sistema, hutsean ihes egiteko sistema fidagarria eta eraginkorra, doitasun handikoa, abiadura erregulazio zabala, behartutako elikadura sistema kuantitatiboa, errendimendu handiko deszelerazio momentua banatzeko engranaje kutxa, tenperatura zehatz perfektua kontrol automatiko sistema, abiadura erregulatzeko sistema zehatza eta egonkorra.\nTorloju bikoitzeko estrusio konikoa nahasketa plastifikatzaile uniformea, irteera handia, kalitate egonkorra, moldagarritasun zabala, bizitza luzea eta PVC hautsaren moldaketa zuzena ditu. Dagokion moldaketa buruaren, moldearen eta makina osagarrien bidez, era guztietako termoplastikoak, batez ere PVC hautsa, zuzenean atera daitezke plastikozko produktuetara, hala nola hodiak, plakak, xaflak, hagaxkak, filmak eta profilak, eta plastiko mota guztiak aldatzea. hautsaren granulazio prozesua ere osa daiteke.\nBi torloju estrusiko konikoak errendimendu egonkorra du, eta horrek urtu plastifikatu eta tenperatura baxuan ondo atera dezake. Barrikak aluminio galdatuko berogailua du, efizientzia termiko handia, tenperatura igoera azkarra eta uniformea duena eta hozte-haizagailua.\nBereziki diseinatutako transmisio zatiak maiztasun aldakorreko motor berri bat edo zuzeneko eragiketa korronteko motor bat hartzen du, funtzionamendu leuna, transmisio momentu handia eta eraginkortasun handikoa. Inportatutako maiztasun bihurgailuak edo DC abiadura erregulatzaileak abiadura erregulazio etengabea eta egonkorra, doitasun handia eta energia aurreztea lor ditzakete. Pantaila bikoitzeko tenperatura digitaleko kontroladore adimentsua hartzea, kontrol doitasun handia eta tenperatura gorabehera txikiak ditu. Gainkarga babesteko eta akatsen alarma, torlojuaren nukleoaren olioaren zirkulazioaren tenperatura konstantea, kanoi olioa hoztea eta beste funtzio batzuk ditu, baita hutsean ateratzeko hodien gailua eta elikadura kuantitatiboa ere.\nDiseinu optimizatuak eta zorrotz egindako torlojuak eta kanoiak plastizitate bikaina lortzen dute\nKontrol sistema elektriko aurreratua, azpiatalaren hutsegiteen alarma, arazoak konpontzeko erraz\nMomentua moteltzeko errendimendu handiko banaketa-sistemak iraunkortasuna eta mantentze-lanak errazten ditu\nTenperatura kontrolatzeko sistema ezin hobea eta zehatza irteera egonkorra bermatzen du\nEredua JHZ45 / 90 JHZ51 / 105 JHZ55 / 110 JHZ65 / 132 JHZ80 / 156 JHZ92 / 188\nMotor eragilearen potentzia (kw) 15 18.5 22 37 55/75 110\nTorlojuaren diametroa (mm) Φ45 / Φ90 Φ51 / Φ105 Φ55 / Φ110 Φ65 / Φ132 Φ80 / Φ156 Φ92 / Φ188\nTorloju kopurua 2 2 2 2 2 2\nBiraketa abiadura (NM) 34.7 34.7 34.7 34.7 34.7 34.7\nTorlojuaren bihurdura momentua 3148 6000 7000 10000 14000 32000\nEdukiera PVC, hautsa (kg / h) 60 80 120 220 350 600\nErdiko altuera 1000 1000 1000 1000 1100 1200\nNeurriak 3360x1290x2127 3360x1290x2127 3620x1050x2157 3715x1520x2450 4750x1550x2460 6725x1550x2814\n1.G .: Makineria fabrika edo merkataritza enpresa al zara?\nA: WPC / SPC pelletizatzeko lineako makineria fabrikatzailea / fabrika gara.\n2.G .: Non dago zure fabrika?\nA: Shanghai eta Anhui-n kokatutako bi fabrika ditugu.\nGure fabrika bisitatu nahi baduzu, aireportuan hartuko zaitugu.\n3.G .: Zenbat urteko bermea? Irakats al diezagukezu?\nA: 12 hilabeteko bermea pieza mekanikorako, 6 hilabeteko bermea pieza elektrikoetarako,\neta ekipamenduak bizitza osorako konpontzeko zerbitzuak.\n4.G .: Zein da ordainketa modua?\nA: T / T, L / C, Western Union, etab.\n5.G .: Ba al duzu beste zerbitzurik zure produktuei buruz?\nA: Gure bezeroentzako proiektuak eta zehaztapenak egiten esperientzia handia dugu,\nzerbitzu sistema finkoa ere badugu.\n6.G .: Nola egiten diezu aurrekontua bezeroei?\nE: Prezioa kalitatearen eta errendimenduaren araberakoa da, baina bezeroak lehen pozik egon beharko lirateke.\nAurreko: Torloju bakarreko estrusioa\nHurrengoa: Twin Paralelo extruder\nPvc Twin Extruder konikoa


Zinea eta gainontzeko arteak • ZUZEU\nZinea.eus atarian zazpigarren artea deituriko zinemak beste arteekin duen harremanaz idatzi du Aitor Gametxok, “Zinea eta gainontzeko (sei) arteak” sarreran.\nZinema zazpigarren arte gisa izendatzearen arrazoia 1911n Riciotto Canudo idazle eta kazetari italiarrak argitaratutako Zazpigarren artearen manifestua-n aurki daiteke. Idatzi horretan, Canudok hastapenetako arteen inguruan gogoeta egin zuen. Bi arte nagusi identifikatu zituen, bi alor ezberdinetan: arkitektura espazioaren alorrean, eta musika denborarenean. Bi arteok, autorearen hitzetan, gizakiak bere existentziaren indar plastiko eta erritmikoak beretzat gordetzeko duen nahia erakusten zuten. Hala, espazioaren eta denboraren arteko bereizketaren baitan, beste arte batzuk ezarri zituen. Arte espazialtzat zituen arkitektura, pintura eta eskultura. Denborarekin lotutako artetzat, aldiz, musika, dantza eta poesia. Bada, zazpigarren arte gisa aurreko guztiak biltzeko gai zen zinema. Argien, testuren, bolumenen, tenpoen, erritmoen, iraupenen, dramaturgiaren eta mugimenduen nahastetik sortzen baita, besteak beste, Canudok “arte total” bezala izendatu zuen orduko arte gaztea. Oraindik urte asko igaro beharko ziren guztizko arte hori mamuengandik askatu eta arte autonomo gisa berpizteko.\nAskapenerako ibilbide horretan sortutako filmak, orainak ematen duen ahalmen orojakile honetatik, argiago sailka daitezke, zinemaren eta gainerako arteen arteko loturen arabera.\n“Le mystère Picasso” (Henri Georges Clouzot, 1956)\nFilm honetan Picassoren lan prozesua ikus daiteke, zinemagintzak ahalbidetzen duen mugimenduaren irudikapenaren bidez. Pinturaren kontzepzio klasikoan, mihisea estatikoki ikus zitekeen obra bukatua zen arren, zinemak trazuaren ibilbidea “harrapatzea” ahalbidetzen du, ezerezetik irudi bukatua dirudien margolanerainoko ibilbidea dokumentatzea. Kuriosoa da, film honen kasuan, Picassoren trazuaren moldaketak suertatuko direla noizbehinka, ikuslearen begiradarekin eta pertzepzioarekin jolastuz. Picasso beraren obran oso ohikoak ziren, mugimenduarekin jolasteko grinak bultzaturik, marrazten zituen perspektiba anitzeko figurak. Ez da kasualitatea, beraz, film honetako protagonista bera izatea.\nIldo beretik, Victor Erice zinegileak Antonio Lopez margolariaren lan prozesua irudikatzeko asmoz egin zuen El sol del membrillo artelana. Lopezek argi izpiak menbrilloan marrazteko zailtasuna, Ericek berak prozesu hori irudikatzerakoan aurkitutako zailtasunarekin alderatuko du bertan. Fikzioaren eta dokumentalaren artean nonbait, lanak artearen inguruko gogoeta sakona eskainiko digu, bereziki filmaren amaieran Lopezek izandako ametsa azalduko duenean.\n“Dots” (Norman McLaren 1946)\nNorman McLaren artistaren lanek lotura oso zuzena dute arte piktorikoarekin. Zuzenean zeluloidearen gainean lan egiten zuen, margotzetik urratzeraino, soinuaren eta irudiaren arteko harreman posibleetan sakonduz. Besteak beste, Len Lye edo Jose Antonio Sistiaga zinegileek egin zuten moduan, zeluloidea margotzean irudikatutakoa bi dimentsioetara mugatu, eta zinematografoak ahalbidetzen zion mugimendu konstanteaz baliatuz, denboraren dimentsioa gehi zezakeen McLarenek. Bereziki aipagarria da A little phantasy on a nineteenth century painting filma, koadro baten marrazte prozesuaren ingurukoa baita ere, baina oraingoan, amaierako emaitza narrazio fantastiko eta surrealista gisa aurkezturik.\n“Les estatues meurent ausi” (Chris Marker eta Alain Resnais, 1953)\nMarker eta Resnais zinegileen elkarlanetik sortu zen Afrikako arte(ar)en eta kolonialismoaren inguruko film-entsegu klasikoa. Hitzek gidatuko dute narrazioa. Eskulturaren inguruan esplizituki mintzoko da off ahotsa une batzuetan, hasieran bereziki, aitzinsolas gisa uler daitekeen aurkezpen sekuentzian.\n“Visual variations on Noguchi” (Marie Menken, 1945)\nAurreko lanaren antipodetan koka dezakegu Menkenen lana. Edukiaren bidez egin beharrean, kasu honetan, forman aurkituko dugu eskulturarekiko hurbilketa, modu iradokitzaileagoan. Noguchi artistari eginiko omenaldi gisa, kamera filmatutako eskulturaren formetara egokitu zuen, eta ariketa formal horrekin arte zinematografikoaren ahalmenak esploratu zituen Menkenek, bere gainerako lanetan egin zuen antzera.\n“Fuego en Castilla” (Val del Omar, 1960)\nPieza honetan, Val del Omarrek zinemaren eta mistikaren artean ezarri nahi zuen harremanaren errepresentazio indartsu moduan ageri dira estatua erlijiosoak. Haien azaleran proiektatutako argiekin esperimentatuz, Val del Omarrek teorian landutako “ukimen-ikusmena” praktikara eraman nahi izan zuen.\n“Furniture Poetry” (Paul Bush 1999)\nFilm hasieran Wittgensteinen hitzak aipu moduan jarrita, formaren inguruko pop filma osatu zuen Bushek. Baina gauza arina eta ikusteko atsegina izatetik at, gizakiaren pertzepzioaren inguruko gogoeta egin zuen bertan: gauzek hor jarraitzen al dute ikusten ez ditugunean?\n“Casa vacía” (Jesus M. Palacios, 2011)\n2012an Kimuak katalogoan izan zen lanean, Jesus M. Palacios zinegileak Oteiza eta Basterretxearen egoitza/estudioa izan zenaren erretratua eraiki zuen. Espazio huts eta ilunak esploratuz, artxiboko materialaz osaturiko off ahotsarekin talka planteatu zuen, eskulturaren, zinemaren eta arkitekturaren arteko sinergiak gorpuztea lortuz.\n“Mudanza” (Pere Portabella, 2008)\nAurreko lanaren antzera, Pere Portabella zinegile katalanak espazio baten erretratua egin zuen Mudanza film laburrean. Kasu hartan, baina, Federico García Lorca idazlearen etxearen huste-prozesua izan zen Portabellak dokumentatutakoa. Espazioko bizipenak eta Lorcaren mamuaren presentzia, travelling oso geldietan. Zinema espazio zehatz batean zehar murgiltzean elkartuko da arkitekturarekin, hasiera eta amaiera puntuen artean mugatutakoaren erregistro gisa.\n“Dog Star Man” (Stan Brakhage, 1962)\nStan Brakhagen filmak lirismoz beterik daude. Zentzu horretan, zinemak forma eta testura ezezagun eta ezohikoen bidez iradoki ditzakeen esanahi, sentipen eta bizipenak dira poesia. Erritmoaren kudeaketa, trazu autobiografikoak eta abstrakzio maila altuko irudiak dituen lanean, muntaiaren bidez lortu zuen Brakhagek poesia egitea modu eraginkor eta ederrean.\n“Berlin Horse” (Malcom LeGrice, 1970)\nZentzu berean, muntaiaren bidez erritmoan jarri zuen indarra LeGricek, errealitatearen eta denboraren inguruan gogoeta egiteko. Ahalmen plastiko itzela duten eszena polikromatiko errepikakorrek, gainera, pinturarekin izan ditzaketen loturak azpimarratuko dituzte.\n“Rituals in transfigured time” (Maya Deren, 1945)\nMaya Deren zinegilea izateaz gain, dantzaria ere bazen. Bere A Study on Choreography for the Camera (1945) lanak dantzak kameraren objektibo aurrean eskaini zitzakeen aukerak esploratzeko grina bazuen ere, beste lan baten bidez gorputzen mugimenduen inguruko gogoeta interesgarriagoa egin zuen. Rituals in transfigured time (1946) lanean, sozialki osoak diren gorputzen mugimenduak zatikatu zituen muntaiaren bidez, hasiera eta amaiera non dauden ondo jakin gabe, behin eta berriz errepikatuko diren eszenen korapilo baten antzera. Amaieran, koreografiari zuzenean aipu egiten dion eszena bat du filmak, fotogramak izoztu eta eskulturarekin eta denborarekin loturak garatzen dituena.\n“Espectro siete” (Javier Agirre, 1969-1970)\nHasieran, aitzinsolas gisa, ahots hotz batek uhinen inguruko azalpen oso teknikoa eskaini ostean, soinuak kolore bilakatuko ditu eta melodia ezohikoak eskainiko ditu Javie Aguirre zinegileak. Musika kromatikoaren adibidez gisa, Espectro siete lanak XX. hamarkadako tradizioarekin jarraiki, zinema musikalaren beste ikuspegi bat eskainiko digu. Zazpi nota musikalak argi-espektroko zazpi koloreekin ordezkatuko ditu. Baina soinua kolorearekin lotuta egon beharrean, alderantziz gertatuko da: kolorea (irudia) noten (soinuaren) menpean egongo da.\n“Swinging the Lambert Walk” (Len Lye, 1940)\nLen Lyeren filmetan koloreak duen presentziagatik agian, zaila suertatzen da pasa den mendeko hasierako urteetan eginikoak direla sinestea. Egungo bideoklipen birraitona-amonatzat har genitzakeen lanetan, irudi dinamikoak musikarekin izan zitzakeen harremanak ikertu zituen, gaurkotasuna mantentzen duen lanean. Forma eta trazu elementalak zuzenean zeluloidean bertan margotuz, artisautza zinemaren aitzindaritzat jo genezake Len Lye. Bere lanak bizitasunez beterik daude.\nZinea eta gainontzeko arteak Zinea eta gainontzeko arteak Zinea eta gainontzeko arteak\nAitor Gametxo, arkitektura, dantza, eskultura, musika, pintura, poesia, zinea.eus, zinema


AHT-ren lanek isolatutako Aramaioarrak konponbide eske, urtarrilaz geroztik - GARA\nHainbeste berriketa egiten duten politikariak non ote dauden galdetzen dio Luis Zabalak bere buruari. Urtarrilaren 30az geroztik, Zabala eta bere familia «isolaturik» bizi dira Aramaioko Kuatrobientos baserrian. Hain zuen ere, Abiadura Handiko Trenaren obrek eragindako lur-jausi batek A-2620 errepidea itxiarazi zuenetik. Lur-jausi horrek Kuatrobientos baserria erdibidean harrapatu zuen. Kilometro bat eta 300 metroko distantziak Ibarra eta Zabala familiaren etxebizitza banatzen ditu. Ahal izan duten moduan, etxetik irten ahal izateko «behin-behineko» bidetxo bat moldatu dute, baina, larrialdiren bat izanez gero zer gertatuko den beldur ere badirela aitortzen du aramaioarrak. «Zer gertatuko litzateke anbulantziak honaino etorri behar izanez gero?».


Altsasun jokatuko da igandean Txapelketa Nagusiko laugarren saioa — Bertsolari Txapelketa Nagusia 2013\nOhi bezala, sei dira Altsasun oholtzara igoko diren bertsolariak: Beñat Gaztelumendi, Erika Lagoma, Jexux Mari Irazu, Oihane Perea, Unai Agirre eta Xabier Silveira. Araba eta Nafarroako egungo txapeldunak dira, hurrenez hurren, Perea eta Silveira.\nSei bertsolariek jakin badakite zer den Bertsolari Txapelketa Nagusian kantatzea. Horietatik beteranoena Jexux Mari Irazu da, bost aldiz hartu du parte Txapelketa Nagusian, eta bitan finalista izan. Unai Agirrek eta Xabier Silveirak launa aldiz kantatu dute Txapelketan, hiru Oihane Pereak eta bina aldiz Beñat Gaztelumendik eta Erika Lagomak. Iker Iriarte izango da saioko aurkezlea.\nEgin beharko duten lana honakoa da:\n825 bertsozaleentzako aforoa dago Burunda pilotalekuan eta guztiz beteko da. Saiorako sarrera guztiak salduta daude jada, asteazken gauen saldu ziren azkenak. Hortaz, ez da lehiatila irekiko igandean. Saioa hasi baino ordubete lehenago, 16:30ean, zabalduko dituzte pilotalekuko ateak.\nAltsasuko Bertsolari Txapelketa Nagusiko laugarren kanporaketa da. Bezperan, Hendaian jokatuko da hirugarrena Amaia Agirre, Felix Zubia, Iban Urdangarin, Iñaki Apalategi, Iñaki Zelaia eta Julio Soto bertsolariekin.\nIgandeko saioan irabazten duena azaroaren 17an Murgian jokatuko den finalaurrekorako sailkatuko da zuzenean. Horretarako, oraingoz, Aitor Mendiluze eta Sustrai Colina daude sailkatua. Gainerakoek, Oiongo saio arte itxoin beharko dute puntuazioaren arabera sailkatuko ote diren jakiteko.


Arrazismoa ohikoa bilakatuta Libia "berrian" • ZUZEU\nBideo honetan Libiako herritar beltz talde bat ikus dezakegu zoo bateko kaiolan sartuta, eskuak lotuta eta aurreko gobernuaren bandera libiarra jatera behartuta.\nBideoa Libiako Tawergha hirian grabatua izan zen. Bertan ikus dezakegu CNT egungo gobernu islamistaren jarraitzaileek xaxaka eta iraintzen kaiola barruan dauden beltzak: “txakurra”, “jan ezazu bandera hori”, “Ala handia da”… eta halakoak oihukatuz.\nBideoan ikusten dena bat dator Libiatik tantaka heltzen ari diren gertatzen ari denari buruzko berriekin; arrazismoa Estatu dinamika bilakatu da; torturak, bortxatzeak, kartzelatze masiboak eta erailketak eguneko ogi bilakatu direlarik.\nHorretaz gain kontutan hartu behar dugu sharia, lege islamikoa, Estatu berriaren legerik nagusien bilakatu dutela; emakumeak baztertuago eta herriko aberastasunak Mendebaleko multinazionalen eskuetan utzi dituztela.\nOndo baino hobeto gogoratzen dugunez “giza eskubideak” babesteko aitzakiarekin NATOren eraso militarra gauzatu zuten, ehunka mila hildako gehiago eragin, azpiegiturak suntsitu eta zegoen gobernua kendu eta gero….. giza eskubideak masiboki bortxatuak izaten ari dira inolako lotsarik gabe. Baina orain ez ditugu bortxaketak izenburu handietan irakurriko, ez eta aurrerakoiak, euskaltzaleak, abertzaleak edota ezkertiarrak diren komunikabideetan ere.\nLibian gertatzen ari dena urruneko oihartzun bat bezala heltzen ari zaigu, tantaka, normaltasun handiz, gure mendebaleko kontzientziak ez asaldatzeko moduan. Eta logikoa da komunikabide guzti hauen jokaera; helburua lortuta dago: Europar Batasunarako eta Estatu Batuetarako deserosoa zen gobernu bat kendu dute eta, oraingoz, txotxongiloa den beste bat jartzea lortu dute. Ez dugu atakan jarriko gure menpe dagoen gobernu bat, ez da?\nEta arrazoi horretaz gain badago garrantzitsua den beste bat: bitarteko eta gidoi desinformatibo berbera erabiliz hau bezalako “udaberria” ezarri nahi dute Sirian, horregatik hobe da gehiegi ez erakustea “udaberri” honek dauzkan “akats txiki” hauek.\nSirian beltzak al daude? Glup !\nZer duzu buruan “Arrazismoa ohikoa bilakatuta Libia “berrian””-ri buruz\nxeskisabel 2012-03-19 09:03\nGaddafirekin gertatu zenak ere ez du izenik, harrapatu ondoren makil batekin bortxatu zuten aidanez.


POTTO: Bizkaiko Taldekako bertsolari txapelketaren azken kanporaketa - Arrosa\nPotto BILBO HIRIA IRRATIA 2022/06/02\nBizkaiko Taldekako bertsolari txapelketaren azken kanporaketaz gozatu dugu gaurko POTTOn. Arrigorriagan izan zen, eta kantuan aritu ziren POTOJORRI, KANTAKUNE eta TAKETA LEZ! taldeak; Bilbo-Deustu, Gernika eta Mungiako taldeak. Hamaika bertsolariren lana, Arrigorriagan zehar egindako hiru geldialditan. Epaileen + entzuleen puntuazioek erabaki zuten talde irabazlea zein izango… eta gernikarrak garaile izanda, zuzenean sailkatu ziren Larrabetzun jokatu zen jaialdi handira (maiatzaren 28an, Bizkaiko bertsolaritzaren jaian AKERBELTZEN ANTXUMAK taldea izan zen garaile Larrabetzun)\nThe post POTTO: Bizkaiko Taldekako bertsolari txapelketaren azken kanporaketa first appeared on Bilbo Hiria irratia.


Guri Buruz | Murueta Lorategia\nMurueta Lorategia enpresa familiar bat da eta 20 urte baino gehiago daramatzagu lore eta landareen salmentekin.\nMuruetan aurkitzen gara Urdaibairen Erreserbaren barruan, Bizkaiako leku berezienetako batean. Gure negutegiko instalazioetan aparkalekua daukagu, lorategia ondo ikusteko behar duzuen denbora guztia edukitzeko.\nEkitaldi-mota guztietan lan egiten dugu; ezkontzak, bataioak, opariak, apainketa, jaunartzeak, hileta-zerbitzuak, lorezaintza-zerbitzua, aholkua, landare-mantenua, etab.\nBatez ere gure produktuetako kalitate handia eta zerbitzuko profesionaltasun handia izaten saiatzen gara.\nGure helburua: GURE BEZEROAK ASETZEA.


Kideak eta bazkideak Fiare\nBANCA ETICAKO GIT-AK\nLurralde Ekimeneko Taldeak (GIT) lurraldean finantza etikoak zabaltzeko, “ekonomia berri” baten alde lan egiten duten erakunde eta enpresekin harremanak sendotzeko, dirua modu arduratsuan erabiltzeko kultura sustatzeko eta bankuetan barne-eztabaida elikatu eta etengabeko hobekuntzarako ahalegin bihurtzeko aukeratutako bazkideen “etxea” dira.\nGIT deiturikoak banku beraren barruan sortu ziren, pertsona eta erakunde askoren ahaleginari esker 1999an sortutako bankuaren barruan.\nUrteetan zehar, milaka pertsona eta erakundek Fiare Banca Eticaren kapital sozialean parte hartzea aukeratu dute "euren diruarekin" finantza-talde handiekiko banku independente bat hazi nahi izan dutelako eta euren aurrezpenekin pertsonen eta ingurumenaren zerbitzura dagoen ekonomiari eutsi nahi izan diotelako.\nGaur egun Fiare Banca Etica banku sendo eta osoa da, Italian eta Espainian aktibo dagoena. Baina GIT deiturikoen egitekoa ez da aldatu. Banca Eticarentzako lan egiten duten pertsonekin batera arituta, bankuaren politikak zehazten eta hura bereizgarri egiten duen izaera kooperatibo eta mutualistari bizirik eusten laguntzen dugu.\nFinantza etikoek zu ere behar zaituzte!\nFiare Banca Etico-ko bazkide al zara? Jarri harremanetan zure zonako GIT-arekin eta parte hartu programatutako ekimenetan.\nOraindik ez al zara bazkide? Jakin ezazu nola parte hartu gure proiektuan!\nITZULI ORRIALDE NAGUSIRA


Donostia Turismoak balantze positiboarekin itxi du Maiatzako zubia - TheyAreNews.com\nDonostia Turismoak balantze positiboarekin itxi du Maiatzako zubia\n4.419 bisitari artatu ditu Donostia Turismoak Osteguna, 2013ko maiatzak 3\nEguraldia lagun izan ez den arren, udaberriko zubi honek utzi digun balantze turistikoa aurreikuspen guztiak baino hobeagoa izan da: Turismo bulegoak 4.419 bisitari artatu ditu zubian zehar , 1.104 bisitari eguneko. (Tamalez, ezin da aurreko urteetako datuekin erkatu, maiatzak 1 asteburuan egokitu baitzen azken bi urteetan eta ez zen zubirik egon)\nIgandea eta Astelehena izan dira bisitari gehien gerturatu diren egunak. Igandean, 1526 bisitari eta astelehenean, 1422. (udaran, Donostia Turismoako informazio gune ezberdinetan eguneko batazbesteko artatutako bisitari kopurua 1500 ekoa da)\nMadrileko merkatuaren igoera\nBisitarien jatorriari dagokionez, % 40 nazioartetik etorri da eta %60 estatu mailatik. Azpimarratzekoa da Madrileko merkatuaren igoera, bisitari guztien ia %25 suposatu duelarik. Kontuan hartzekoa da Madrilen jai egun bat gehiago izan dutela, eta horrela zubi luzeagotaz gozatzeko aukera izan dutela (Maiatza 2 jai da Madrileko erkidegoan)\n1. Madrid 1058 bisitari (bisitari guztien %24a )\n2. Frantzia 802 bisitari (bisitari guztien %18a )\n3. Katalunia 541 bisitari (bisitari guztien %12a )\n4. Euskadi 285 bisitari (bisitari guztien %6a ) 5. Estatu Batuak eta Kanada 156 bisitari (bisitari guztien %4a )